tripathysagar/odia_wiki huggingface dataset:
ବେଲିନୋଷ୍ଟାଟ, ବେପାର ନାମ ବେଲୋଡାକ, ଏକ ଔଷଧ ଯାହା ପେରିଫେରାଲ ଟି-ସେଲ ଲିମ୍ଫୋମା ରୋଗର  ର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ ସେତେବେଳେ ଏହା ବ୍ୟବହୃତ ହୁଏ । ୨୦୨୦ ସୁଦ୍ଧା ଏହା ଆୟୁଷକୁ ଉନ୍ନତ କରେ କି ନାହିଁ ତାହା ବିଷୟରେ ଅସ୍ପଷ୍ଟ ଅଛି । ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଥକାପଣ, ଜ୍ୱର ଏବଂ ସ୍ୱଳ୍ପ ଲୋହିତ ରକ୍ତ କଣିକା ଅନ୍ତର୍ଭୁକ୍ତ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଥ୍ରୋମ୍ବୋସାଇଟପେନିଆ, ସ୍ୱଳ୍ପ ଶ୍ୱେତ ରକ୍ତ କଣିକା, ସଂକ୍ରମଣ, ଯକୃତ ସମସ୍ୟା ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ଅନ୍ତର୍ଭୁକ୍ତ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଏକ ହିଷ୍ଟୋନ୍ ଡିସିଟିଇଲେଜ ନିରୋଧକ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ବେଲିନୋଷ୍ଟାଟକୁ ଅନୁମୋଦନ କରାଯାଇଥିଲା। ଏହାକୁ ୨୦୧୨ରେ ୟୁରୋପରେ ଏକ ଅନାଥ ନାମ ଦିଆଯାଇଥିଲା। ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏକ ୫୦୦ ମିଗ୍ରା ଭାଏଲର ମୂଲ୍ୟ ପ୍ରାୟ ୨୧୦୦ ଡଲାର ଅଟେ ।
ହରିପାଣି ଜେନ୍ନା ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ଗଠିତ ହୋଇଥିବା ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ସେ ମନୋନୀତ ହୋଇଥିଲେ । ରାଜନୈତିକ ଜୀବନ ହରିପାଣି ଜେନ୍ନା ଜଣେ ମନୋନୀତ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଏଣ୍ଡୋଫଥାଲମାଇଟିସ ହେଉଛି ଅନ୍ତଃନେତ୍ରର ପ୍ରଦାହ, ସାଧାରଣତଃ ସଂକ୍ରମଣଦ୍ୱାରା ହୋଇଥାଏ । ଏହାର ଲକ୍ଷଣ ମଧ୍ୟରେ ଦୃଷ୍ଟି ଶକ୍ତି ହ୍ରାସ, ଆଖି ଯନ୍ତ୍ରଣା, ଲାଲ ଆଖି, ହାଇପୋପିଅନ ବା ସମ୍ମୁଖ ଚକ୍ଷୁକୋଟରରେ ପୂଜ ଜମିବା ଏବଂ ନେତ୍ରପଟଳର ଇଡିମା ହୋଇପାରେ  ରୋଗ ଜଟିଳ ହେଲେ ଗ୍ଲୁକୋମା, ନେତ୍ର ଗ‌ହ୍ୱ‌ରିଅ ପ୍ରଦାହ ବା ଅର୍ବିଟାଲ୍ ସେଲୁଲିଟିସ୍, ଆଖି ନଷ୍ଟ ହୋଇପାରେ  ଏହା ସାଧାରଣତଃ କୌଣସି ଗୋଟିଏ ଜୀବାଣୁ ସଂକ୍ରମଣ  (୯୫%) ଯୋଗୁ ହୋଇଥାଏ, ଯଦିଓ କବକ  (୫%) ହେତୁ ମଧ୍ୟ ହୋଇପାରେ  ଆଖି ଅସ୍ତ୍ରୋପଚାର, ଆଖିରେ ଆଘାର, ଆଖିରେ ଇଞ୍ଜେକସନ ଇତ୍ୟାଦି କ୍ଷେତ୍ରରେ ସଂକ୍ରମଣ ହୋଇପାରେ । ବେଳେବେଳେ ଏହା ଶରୀରର ଅନ୍ୟ ସ୍ଥାନରୁ ବିସ୍ତାର ହୋଇପାରେ । ଚକ୍ଷୁ ପରୀକ୍ଷା ଏବଂ ଆଖିର ମାଇକ୍ରୋବିଆଲ କଲଚର କରି ରୋଗ ନିର୍ଣ୍ଣୟ କରାଯାଏ । ଚିକିତ୍ସାରେ ଭାଙ୍କୋମାଇସିନ୍ ଏବଂ ସେଫ୍ଟାଜିଡିମ କିମ୍ବା ଆମିକାସିନ୍, ଯାହା ସାଧାରଣତ ଆଖିରେ ଇଞ୍ଜେକସନ ଆକାରରେ ଦିଆଯାଏ । କବକ ସଂକ୍ରମଣ ପାଇଁ ଆମ୍ଫୋଟେରିସିନ ବି କିମ୍ବା ଭୋରିକୋନାଜୋଲ ବ୍ୟବହାର କରାଯାଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଭିଟ୍ରେକ୍ଟୋମି, କର୍ଟିକୋଷ୍ଟେରଏଡ ଏବଂ ଆଟ୍ରୋପାଇନ୍ ଆଖି ବୁନ୍ଦା ଅନ୍ତର୍ଭୁକ୍ତ ଦିଆଯାଇପାରେ । ଆଖି ପ୍ରଣାଳୀ ସହିତ ଜଡିତ ନଥାଇ ଏଣ୍ଡୋଫଥାଲମାଇଟିସ ଅସାଧାରଣ ଅଟେ  ଖୋଲା ଆଖି ଆଘାତ ପରେ ଏହା ୧୫ରୁ ୩୦% ପର୍ଯ୍ୟନ୍ତ କ୍ଷେତ୍ରରେ ଏହି ରୋଗ ହୋଇଥାଏ । ଯୁକ୍ତରାଷ୍ଟ୍ରରେ ଏହା ୧୦,୦୦୦ ମୋତିଆବିନ୍ଦୁ ଅସ୍ତ୍ରୋପଚାର ପରେ ପ୍ରାୟ ୪ ଜଣକୁ ଏବଂ ୨୦,୦୦୦ ଆଖି ଇଞ୍ଜେକସନ ପରେ ଜଣକ କ୍ଷେତ୍ରରେ ଏହା ଘଟିଥାଏ।
ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର ବା ଘୁଷ୍ମେଶ୍ୱର ବା ଘ୍ରେଁଶ୍ୱର ମନ୍ଦିର ଏକ ତୀର୍ଥସ୍ଥାନ ଯାହା ବିଷୟ ଶିବ ପୁରାଣରେ ବର୍ଣ୍ଣନା କରାଯାଇଛି । ଘରେଶ୍ୱର ଶବ୍ଦର ଅର୍ଥ ଦୟାର ଭଗବାନ । । ଏହି ମନ୍ଦିର ହିନ୍ଦୁ ଶୈବମାନଙ୍କର ଏକ ଉଲ୍ଲେଖନୀୟ ତୀର୍ଥଯାତ୍ରା ସ୍ଥାନ ଯାହା ୧୨ ଜ୍ୟୋତିର୍ଲିଙ୍ଗ ମଧ୍ୟରେ ସର୍ବଶେଷ ସ୍ଥାନ । ଏହି ସ୍ଥାନ ଏଲୋରାରେ ଅଛି ଯାହା ଏଲୋରା ଗୁମ୍ଫାଠାରୁ ଏକ କିମିରୁ କମ ଦୂରରେ ଅବସ୍ଥିତ । ମହାରାଷ୍ଟ୍ରର ଔରଙ୍ଗାବାଦର ଉତ୍ତର-ପଶ୍ଚିମ ଦିଗରେ ୩୦ କିମି ଦୂରରେ ଓ ମୁମ୍ବାଇର ଉତ୍ତର-ପୂର୍ବ ଦିଗରେ ୩୦୦ କିମି ଦୂରରେ ଏହି ମନ୍ଦିର ଅବସ୍ଥିତ । ଇତିହାସ ତ୍ରୟୋଦଶ ଓ ଚତୁର୍ଦଶ ଶତାବ୍ଦୀରେ ଏହି ମନ୍ଦିରକୁ ଦିଲ୍ଲୀ ସଲତନେତ ଭାଙ୍ଗି ଦେଇଥିଲେ । ମୋଗଲ-ମରାଠା ଗୋଳମାଳ ସମୟରେ ଅନେକ ଥର ଏହି ମନ୍ଦିର ଭାଂଗିଛି ଓ ପୁନର୍ଗଠିତ ହୋଇଛି । ମୋଗଲ ସାମ୍ରାଜ୍ୟର ପତନ ପରେ ଆଧୁନିକ ମନ୍ଦିରକୁ ରାଣୀ ଅହିଲ୍ୟାବାଈ ହୋଲକର ସମୟରେ ପୁନର୍ଗଠିତ ହୋଇଛି । ଅଧୁନା ଏହା ଏକ ଉଲ୍ଲେଖନୀୟ ସ୍ଥାନ ଯେଉଁଠାକୁ ପ୍ରତ୍ୟହ ଭକ୍ତମାନେ ଆସି ଲମ୍ବା ଧାଡ଼ିରେ ଭିତରକୁ ଯିବାପାଇଁ ଠିଆ ହେଉଛନ୍ତି । ଯେକେହି ମନ୍ଦିର ପରିସରକୁ ଯିବାକୁ ହେଲେ ଖାଲି ପାଦରେ ଯିବାକୁ ପଡ଼ିବ, କିନ୍ତୁ ଗର୍ଭ-ଗୃହଜୁ ଯିବାକୁ ହେଲେ ଖୋଲା ଛାତିରେ ଯିବାକୁ ହେବ । ମରାଠା ସ୍ଥାପତ୍ୟ ଶୈଳୀ ଓ ଗଠନର ଏକ ନିଦର୍ଶନ ହେଉଛି ଘୃଷ୍ଣେଶ୍ୱର ଜ୍ୟୋତିର୍ଲିଙ୍ଗ ମନ୍ଦିର । ମନ୍ଦିରଟି ଲାଲ ପଥରରେ ଗଠିତ ଓ ପାଞ୍ଚ ଥାକିଆ ଶିଖର ଅଛି । ଷୋଡଶ ଶତାବ୍ଦୀରେ ଶିବାଜୀଙ୍କର ଜେଜେବାପା ମାଲୋଜି ଭୋନ୍ସଲେ ଏହି ମନ୍ଦିରର ପୁନର୍ନିମାଣ କରିଥିଲେ । ଅଷ୍ଟାଦଶ ଶତାବ୍ଦୀରେ ଆଉ ଥରେ ଅହିଲ୍ୟାବାଈ ହୋଲକର ନିର୍ମାଣ କରିଥିଲେ । ଅହିଲ୍ୟାବାଈ ପୁନର୍ନିମାଣ କରିଥିବା ଅନ୍ୟାନ୍ୟ ମନ୍ଦିରମାନ ହେଉଛି ବାରାଣସୀର କାଶୀ ବିଶ୍ୱନାଥ ମନ୍ଦିର, ଗୟାର ବିଷ୍ଣୁ ମନ୍ଦିର ଓ ସୋମନାଥ ମନ୍ଦିରରେ ଅଧିକ ବୃହତ ଜ୍ୟୋତିର୍ଲିଙ୍ଗ ମନ୍ଦିର । ଭାରତର ସମସ୍ତ ଜ୍ୟୋତିର୍ଲିଙ୍ଗ ମଧ୍ୟରେ ଏହା ସବୁଠାରୁ ଛୋଟ ମନ୍ଦିର । ମନ୍ଦିର ଭିତରେ ଅଧା ବାଟ ଯିବାପରେ ଲାଲ ପ୍ରସ୍ତରରେ ନିର୍ମିତ ବିଷ୍ଣୁଙ୍କ ପ୍ରତିମୂର୍ତ୍ତି ଦେଖିବାକୁ ମିଳେ । ଏହାର କୋର୍ଟ ହଲରେ ୨୪ଟି ସ୍ତମ୍ଭ ଅଛି । ସ୍ତମ୍ଭମାନଙ୍କରେ ଶିବଙ୍କର ପୁରାଣ ଓ ଲୋକକଥାମାନ ଖୋଦିତ ହୋଇଛି । ଗର୍ଭ ଗୃହର ଆକାର ୧୭ଫୁଟ ୧୭ ଫୁଟ ଲିଂଗମୂର୍ତ୍ତି ପୂର୍ବଦିଗକୁ ମୁହଁ କରି ରହିଛି । କୋର୍ଟ ହଲରେ ନନ୍ଦୀ ବୃଷଭ ରହିଛି । ମନ୍ଦିର ଗୃହମାନଙ୍କରେ ଅନେକ ହିନ୍ଦୁ ଦେବତା ଓ ଦେବୀମାନଙ୍କର ମୂର୍ତ୍ତି ଖୋଦିତ ହୋଇଛି । ଏହି ମନ୍ଦିରଟି ମହାରାଷ୍ଟ୍ର ପ୍ରଦେଶରେ ଅଛି ।
ଶଗଡ଼ ଏକ ଦୁଇ ଚକିଆ ଯାନ ଯାହା କି ବଳଦ କିମ୍ବା ପଣ୍ଡା  (ପୋଢ଼)ଦ୍ୱାରା ଟଣା ଯାଇଥାଏ । ବହୁ ପୁରାତନ ଯୁଗରୁ ଶଗଡର ବ୍ୟବହାର ଆମ ସମାଜରେ ଚଳି ଆସିଛି । ଶଗଡ଼କୁ ମୁଖ୍ୟତଃ ଜିନିଷ ନେବା ଆଣିବା ପାଇଁ ବ୍ୟବହାର କରା ଯାଏ । ଏହାର ଚକା ଦୁଇଟି ଅଖଦ୍ୱାରା ସଂଯୁକ୍ତ ହୋଇଥାନ୍ତି । ଗଠନ ଶଗଡ଼ର ମୁଖ୍ୟ ଅଂଶ ମଧ୍ୟରେ ଦୁଇ ଚକ ଓ ଦଣ୍ଡା ଅନ୍ତର୍ଭୁକ୍ତ। ଦଣ୍ଡା ଦୁଇଟି ଲମ୍ବା କାଠରେ ତିଆରି। ଦୁଇଟି ଦଣ୍ଡା ପଛପଟେ କିଛି ବ୍ୟବଧାନରେ ଥିବା ସ୍ଥଳେ ଆଗପଟେ ଆସି ମିଶି ଥାଆନ୍ତି। ଉଭୟ ଦଣ୍ଡାକୁ ଯୋଡ଼ି ରଖିବା ପାଇଁ ଫଳି ବା ସଂଯୋଗ କାଠ ଲଗା ଯାଇଥାଏ। ଦଣ୍ଡାର ମଝି ଅଂଶ ଅଖରେ ଲାଗିବା ପାଇଁ ମୋଟା କରାଯାଇଥାଏ କିମ୍ବା ଅଲଗା ଏକ କାଠ ଯୋଡ଼ା ଯାଇଥାଏ। ଚକର ମଝି ଅଂଶକୁ ତୁମ୍ବ କୁହାଯାଏ। ତୁମ୍ବରୁ ବ୍ୟାସାର୍ଦ୍ଧ ଲମ୍ବ କାଠ ସବୁପଟକୁ ଯାଇଥାଏ ଯାହାକୁ ଅର ବା ଦାଣ୍ଡିଆ କୁହାଯାଏ। ଚକର ପରିଧି ପହି ନାମକ କେତେକ ବଙ୍କା କାଠରେ ତିଆରି। ସମ୍ପୂର୍ଣ୍ଣ ଚକକୁ ନାଲ ବା ହାଲ ନାମକ ଲୌହ ଟାୟାର ଧାରଣ କରେ। ଶଗଡ଼ର ଅଖ କାଠ କିମ୍ବା ଲୁହାରେ ତିଆରି। ଲୁହାରେ ତିଆରି ହେଲେ ମଧ୍ୟ ଦଣ୍ଡା ସହ ଯୋଡ଼ିବା ପାଇଁ କାଠର ଆଧାର ଦରକାର ହୋଇଥାଏ। ଦଣ୍ଡାର ଆଗରେ ଝୁରା କିମ୍ବା ଜୁଆଳି ବନ୍ଧାଯାଇ ପଶୁଙ୍କ ସାହାଯ୍ୟରେ ଟଣାଯାଇଥାଏ।
ପାୟୋଗ୍ଲିଟାଜୋନ, ଏକ ବ୍ୟବସାୟୀକ ବ୍ରାଣ୍ଡ ନାମ ଆକ୍ଟୋସ, ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ମେଟଫର୍ମିନ୍,ସଲଫୋନିଲୁରିଆ, କିମ୍ବା ଇନସୁଲିନ ସହିତ ବ୍ୟବହୃତ ହୋଇପାରେ  ବ୍ୟାୟାମ ଏବଂ ଉପ‌ଯୁକ୍ତ ଖାଦ୍ୟ ସହିତ ଏହାର ବ୍ୟବହାରକୁ ସୁପାରିଶ କରାଯାଏ  ଟାଇପ୍ ୧ ମଧୁମେହରେ ଏହା ସୁପାରିଶ କରାଯାଏ ନାହିଁ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମାଂସପେଶୀ ଯନ୍ତ୍ରଣା, ଗଳାର ପ୍ରଦାହ ଏବଂ ଫୁଲା ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ମୂତ୍ରାଶୟ କର୍କଟ, କମ୍ ରକ୍ତ ଶର୍କରା, ହୃଦ୍‌ପାତ ଏବଂ ଓଷ୍ଟିଓପୋରୋସିସ୍ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ଏହା ଦିଆଯାଇନଥାଏ  ଏହା ଥିଆଜୋଲିଡାଇନ‌ଡାୟୋନ   ଶ୍ରେଣୀର ଏକ ଔଷଧ ଏବଂ ଇନସୁଲିନ ପ୍ରତି ତନ୍ତୁଗୁଡ଼ିକର ସମ୍ବେଦନଶୀଳତାକୁ ଉନ୍ନତ କରି କାର୍ଯ୍ୟକ୍ଷମ ହୁଏ  ପାୟୋଗ୍ଲିଟାଜୋନ୍ ୧୯୮୫ ମସିହାରେ ପେଟେଣ୍ଟ ହୋଇଥିଲା ଏବଂ 1999 ଚିକିତ୍ସା ବ୍ୟବହାରରେ ଆସିଥିଲା। ଏହା ଏକ ସାଧାରଣ ଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା   ୧ରୁ କମ୍ ଖର୍ଚ୍ଚ କରିଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୩.୨୦0 ଅଟେ। ୨୦୧୭ ମସିହାରେ, ଏହା ଯୁକ୍ତରାଷ୍ଟ୍ରର ୧୨୫ ତମ ସାଧାରଣ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। ଫ୍ରାନ୍ସ ଏବଂ ଜର୍ମାନୀରେ ଏହାକୁ ୨୦୧୧ ମସିହାର ପ୍ରତ୍ୟାହାର କରାଯାଇଥିଲା
ମିସେଲ ସନ  (୧୯୮୦ ଶତକର ଶେଷ ଆଡ଼କୁ ଜନ୍ମିତ) ଜଣେ ହଂକଂରେ ଜନ୍ମିତ ଇଞ୍ଜିନିଅର, ଉଦ୍ଦ୍ୟୋଗୀ ଓ ଶିକ୍ଷକ  । ୨୦୧୩ ମସିହାରେ ସେ ହଂକଂରେ ଫାଷ୍ଟ କୋଡ଼ ଏକାଡେମୀ ସ୍ଥାପନା କରି ଛଅ ବର୍ଷରୁ ଅଧିକ ଝିଅମାନଙ୍କୁ କୋଡ଼ିଂ ଓ ମୋବାଇଲ ଆପ ଶିଖାଇବା ଆରମ୍ଭ କରିଥିଲେ । ସ୍କୁଲ କିମ୍ବା ଏହି ସଂସ୍ଥାର ଅଫିସରେ ସେ ପିଲାମାନଙ୍କୁ ଶିଖାଇଥାନ୍ତି । ଜୀବନୀ ହଂକଂରେ ଜନ୍ମିତ ସନ ହଂକଂ ସାର୍ଟିଫିକେଟ ଅଫ ଏଜୁକେସନ ଏକ୍ଜାମିନେସନରେ ନଅଟି  "ଏ"  ସହିତ ତାଙ୍କ ମାଧ୍ୟମିକ ଶିକ୍ଷା ସମାପନ କରିଥିଲେ । ଚିକାଗୋ ବିଶ୍ୱବିଦ୍ୟାଳୟରୁ ଅର୍ଥନୀତିରେ ସ୍ନାତକ ସମାପନ ପରେ ସେ ହଂକଂରେ ଗୋଲ୍ଡମ୍ୟାନ ସାକ୍ସରେ ଜଣେ ଅର୍ଥନୀତି ଅନାଲିଷ୍ଟ ଭାବେ ଯୋଗଦେଇଥିଲେ । ୨୦୧୨ରେ ସେ ସାନ ଫ୍ରାନସିସ୍କୋର ହ୍ୟାକବ୍ରାଇଟ ଏକାଡେମୀରେ ଏକ କେବଳ-ମହିଳାମାନଙ୍କ ପାଇଁ ହେଉଥିବା ତିନି ମାସିଆ କମ୍ପ୍ୟୁଟର କୋଡ଼ିଂ ବୁଟକ୍ୟାମ୍ପରେ ଯୋଗଦେଇଥିଲେ । ବହି ପଢ଼ି କମ୍ପ୍ୟୁଟର କୋଡ଼ିଂ ଜାଣିବାରେ ବିଫଳ ହୋଇଥିବା ସନ କୋଡ଼ିଂ ଶିଖିବାରେ ବିଭିନ୍ନ ଭିନ୍ନ ଭିନ୍ନ ଅଂଶ କିପରି କାମ କରନ୍ତି ତାହା ଶିଖିବାରେ ସହାୟତା ନିମନ୍ତେ ହ୍ୟାକବ୍ରାଇଟର ପ୍ରତିଷ୍ଠାତା ଖ୍ରୀଷ୍ଟିଆନ ଫର୍ଣ୍ଣାଡିଜଙ୍କ ପ୍ରଶଂସା କରିଥିଲେ । ପୁରସ୍କାର ୨୦୧୫ ମସିହାରେ ବିବିସିର  "୩୦ରୁ କମ ବୟସ୍କ ୩୦ ଜଣ ଉଦ୍ୟୋଗୀ"  ଭାବେ ବଛାଯାଇଥିଲେ । ୨୦୧୬ରେ ସେ ଫୋର୍ବସର  "ଏସିଆର ୩୦ରୁ କମ"  ତାଲିକା ଭିତରେ ସ୍ଥାନୀତ ହୋଇଥିଲେ ।
ରାଧାବଲ୍ଲଭ ଜଗନ୍ନାଥଙ୍କ ପାଖରେ ଲାଗୁଥିବା ଏକ ଭୋଗ, ଯାହାକି ଛପନ ଭୋଗରୁ ଅନ୍ୟତମ । ଖୁରୁମା ମୁଖ୍ୟତଃ ଦୁଇ ପ୍ରକାରର ହୋଇଥାଏ; ଲୁଣି ଖୁରୁମା ଓ ମିଠା ଖୁରୁମା । ମହାପ୍ରଭୁଙ୍କ ପାଖରେ ସକାଳ ଧୂପ ସମୟରେ ଲାଗୁଥିବା ଆଦ୍ୟଭୋଗ ବା ରଜୋଭୋଗରେ ଲାଗୁଥିବା ୧୫ ପ୍ରକାର ଭୋଗରୁ ଏହା ଅନ୍ୟତମ । ଏହି ଭୋଗ ମାତ୍ର ୨ ଶରା ଲାଗି କରାଯାଇଥାଏ, ତେଣୁ ଏହା ସହଜରେ ଆନନ୍ଦ ବଜାରରେ ଉପଲବ୍ଧ ହୁଏ ନାହିଁ ।
ସ୍ରୋତସ୍ୱତୀ ଏକ ଓଡ଼ିଆ ବହି । ଏହା ଗାଳ୍ପିକ ଓ ଔପନ୍ୟାସିକ ଗୋପୀନାଥ ମହାନ୍ତିଙ୍କ ଆତ୍ମଜୀବନୀ । ଏହି ପୁସ୍ତକର ତିନୋଟି ଖଣ୍ଡ ଅଛି । ପ୍ରଥମ ଭାଗରେ ଶ୍ରୀ ମହାନ୍ତି ତାଙ୍କ ପିଲା ବେଳ ବିଷୟରେ ଲେଖିଛନ୍ତି । ଦ୍ୱିତୀୟ ଖଣ୍ଡଟି ତାଙ୍କ ଛାତ୍ର ଜୀବନ ତଥା ତୃତୀୟ ଖଣ୍ଡଟିରେ ତାଙ୍କ ଚାକିରି, ଲେଖକ ଜୀବନ ଓ ତା ପର ଅବସ୍ଥା ବିଷୟରେ ଲେଖିଛନ୍ତି । ଏହି ପୁସ୍ତକଟି ସେତେବେଳର ଓଡ଼ିଶାର ଏକ ଜୀବଂତ ଚିତ୍ର ଦିଏ । ବିଶେଷ କରି ତୃତୀୟ ଖଣ୍ଡଟିରେ ସେ କୋରାପୁଟ ଜିଲ୍ଲା  (୧୯୪୦ରୁ ୧୯୪୫) ଉପରେ ବର୍ଣ୍ଣନା କରିଛନ୍ତି  । ସେତେବେଳର କୋରାପୁଟ ଆଦିବାସୀମାନଙ୍କ ଜୀବନଶୈଳୀ ତଥା ସାମଜିକ ଚିତ୍ର ଏଥିରେ ବର୍ଣ୍ଣିତ । ଏହି ପୁସ୍ତକ ମହାନ୍ତି ୧୯୮୨ ବେଳକୁ ଲେଖିଥିଲେ । ପ୍ରଥମ ଖଣ୍ଡ ପ୍ରକାଶ ପାଇଥିଲା ୧୯୯୨, ଦ୍ୱିତୀୟ - ୧୯୯୯ ଓ ତୃତୀୟ ଭାଗ ୨୦୦୦ । ଏହାର ପ୍ରକାଶକ ବିଦ୍ୟାପୁରୀ ।
ସୁକ୍ରୋଫେରିକ ଅକ୍ସିହାଇଡ୍ରକ୍ସାଇଡ  (ଇଂରାଜୀ ଭାଷାରେ ), ଭେଲଫୋରୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ରନିକ ବୃକ୍‌କ ରୋଗ   ଯୋଗୁ ଡାଏଲିସିସରେ ଥିବା ଉଚ୍ଚ ଫସଫେଟ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ  । ଏହାର ଚୋବେଇ ଖାଇବା ଚର୍ବଣ ବଟିକାକୁ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା ଏବଂ ମଳ ରଙ୍ଗୀନ ହୋଇପାରେ । ହେମୋକ୍ରୋମାଟୋସିସ/ ଲୌହ ଅତିଭାର ରୋଗୀଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ । ଗର୍ଭାବସ୍ଥା ଏବଂ ସ୍ତନ୍ୟପାନ ସମୟରେ ଏହା ବ୍ୟବହାର କଲେ ନିରାପଦ ଜଣାଯାଏ  ଏହା ଏକ ଲୁହା ଭିତ୍ତିକ ଫସଫେଟ୍ ବାଇଣ୍ଡର୍, ଯାହା ଶରୀରରେ ଅନ୍ତନଳୀରୁ ଫସଫେଟ ଅବଶୋଷଣକୁ ପ୍ରତିରୋଧ କରିଥାଏ  ୧୯୫୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସୁକ୍ରୋଫେରିକ ଅକ୍ସିହାଇଡ୍ରକ୍ସାଇଡ ଅନୁମୋଦିତ ହୋଇଥିଲା । ୨୦୧୪ରେ ଉଚ୍ଚ ଫସଫେଟ ପାଇଁ ଏହା ୟୁରୋପରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଦିନକୁ ତିନିଥର ୫୦୦ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୮୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୧୫୦୦ ଡଲାର ଅଟେ ।
ରଞ୍ଜିତ କୌର  ପଞ୍ଜାବୀ:        (ଜନ୍ମ: ୨୦ ଅକ୍ଟୋବର ୧୯୫୦) ଜଣେ ଭାରତୀୟ ପଞ୍ଜାବୀ ଗାୟିକା  । ସେ ପଞ୍ଜାବୀ ଗାୟକ ତଥା ରାଜନେତା ମହମ୍ମଦ ସାଦିକ୍‌ଙ୍କ ସହିତ ଅନେକ ଦ୍ୱେତ ସଙ୍ଗୀତ ଗାଇଛନ୍ତି । ସେ ଜଣେ ପ୍ରଚ୍ଛଦପଟ ଗାୟିକା ଭାବରେ ତଥା ପାର୍ଶ୍ୱ ଅଭିନେତ୍ରୀ ଭାବରେ ଅନେକ ପଞ୍ଜାବୀ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି ।
କାଲିଫର୍ମିଅମ ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୮ । ଧର୍ମ ଭୌତିକ ରସାୟନିକ ସମସ୍ଥାନିକ ଇତିହାସ ଉପସ୍ଥିତି ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ସହାୟକ ଗ୍ରନ୍ଥ , . ; , ; , .; ,  (1999).  (6 .). & . 978-0-471-19957-1. { }:    1 : :    (1991). , ; , . . 978-0-8493-3623-2. { }:     (2006). , . .  (87 .). , & . 978-0-8493-0487-3. { }:    , .  (1968).  " " . , . . 68-29938. { }:    ,  (1998). 978-0-19-855818-7. { }:    ,  (2001).  " " .  ' : - . 978-0-19-850340-8. { }:    , .; , .  (1997).  (2 .). - . 978-0-7506-3365-9. { }:    , .  (2006).  " " . , .; , .; , .  (3 .). + . 978-1-4020-3555-5. { }:    , .  (1992).  " 98. 978-0-8306-3018-9. { }:    , - ; ,.  (1994). , . 978-3-11-011451-5. ,  (2006).  ' : . 978-0-313-33438-2. { }:    .  (2008). : . 978-0-309-11014-3.  ' , .; , .;   (2006). : , (14 .). , & . 978-0-911910-00-1. , .; , .  (1995).  " -252. 12706. :10.2172/205871. , .; , .; , .  (1996). + . 978-0-7923-4359-2. , .; , .  (1990). & , . 978-0-471-89062-1. , .  (1994). : . 978-981-02-1440-1. { }:    , .  (1996). , . . 978-3-486-64252-0. { }:    , .  (2004).  " " . , . - . 94. 978-0-07-143953-4. { }:    , ; ,  (2010). 978-981-4241-59-5. ,  (1968).  "21. 848 850. 978-0-7661-3872-8. 68-15217. { }:   ;
ଫ୍ଲର୍ବିପ୍ରୋଫେନ ହେଉଛି ଏକ ନନ୍‌ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ । ପାଟିରେ ଏହା ଋତୁଶୂଳ, ରିଉମାଟଏଡ ଆର୍ଥ୍ରାଇଟିସ୍ ଏବଂ ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ ରୋଗମାନଙ୍କରେ ହେଉଥିବା କଷ୍ଟ ଲାଘବ ପାଇଁ ବ୍ୟବହୃତ ହୁଏ । ଆଖି ବୁନ୍ଦା ଭାବରେ ଏହା ଆଖିର ଅସ୍ତ୍ରୋପଚାର ସମୟରେ ପିତୁଳା ସଙ୍କୋଚନ କମ କରିବା ନିମନ୍ତେ ଓ ଅସ୍ତ୍ରୋପଚାର ପରେ ଆଖିର ପ୍ରଦାହକୁ ହ୍ରାସ କରିବା ପାଇଁ ବ୍ୟବହୃତ ହୁଏ । ପାଟିଦ୍ୱାରା ଗ୍ରହଣ କରୁଥିବା ରୋଗୀଙ୍କର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ବୁକୁଜ୍ୱାଳା, ପାକଅନ୍ତନଳୀ ରକ୍ତସ୍ରାବ, ଅଇ, ଯକୃତ ସମସ୍ୟା ଏବଂ ଉଦବେଗ ହୋଇପାରେ । ଆଖି ବୁନ୍ଦା ଭାବରେ ବ୍ୟବହୃତ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜଳୁଥିବା, ଶୁଖିଲା ଆଖି ଏବଂ ବଡ଼ ପିତୁଳା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ହୃତ୍‌ପିଣ୍ଡ ସମସ୍ୟା ହୋଇପାରେ । ଗର୍ଭଧାରଣର ଦ୍ୱିତୀୟାର୍ଦ୍ଧରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା କ‌କ୍ସ୧ ଓ କ‌କ୍ସ୨କୁ  ( 1 ଏବଂ 2) ଅବରୋଧ କରି କାର୍ଯ୍ୟକ୍ଷମ ହୁଏ  । ଫ୍ଲର୍ବିପ୍ରୋଫେ ୧୯୬୪ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୮୭ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ୧୯୯୪ରେ ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ହେଲା । ଯୁକ୍ତରାଷ୍ଟ୍ରରେ ୧୦୦ ମିଗ୍ରା ବିଶିଷ୍ଟ ୧୦୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୬୬ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୯୨ ପାଉଣ୍ଡ ଥିଲା ।
କୋଭିଡ଼-୧୯ ପରବର୍ତ୍ତୀ ଅବସ୍ଥା, ଯେଉଁଥିରେ ଦୀର୍ଘକାଳୀନ କୋଭିଡ଼ ଅନ୍ତର୍ଭୁକ୍ତ, ଏକ ଗୋଷ୍ଠୀ ରୋଗ ଯାହା କୋଭିଡ଼ ରୋଗ ପରବର୍ତ୍ତୀ ସମୟରେ ହୁଏ । ପ୍ରାରମ୍ଭିକ ସଂକ୍ରମଣର ଚାରି କିମ୍ବା ଅଧିକ ସପ୍ତାହ ପରେ ଏହାର ଲକ୍ଷଣ ପ୍ରକାଶ ହୋଇଥାଏ । ଏହାର ଲକ୍ଷଣ ମଧ୍ୟରେ ଥକ୍କା, ଅଣନିଶ୍ୱାସ ମୁଣ୍ଡ ବିନ୍ଧା, ଉତ୍କଣ୍ଠା ବା ଉଦାସୀନତା, ଆଘ୍ରାଣହାନୀ, ଏକାଗ୍ରତାହାନୀ, ମୁଣ୍ଡବିନ୍ଧା, ଜ୍ୱର ଏବଂ ଦ୍ରୁତ ହୃତ୍‌ଗତି ହୋଇପାରେ । ଲୋକ ସକ୍ରିୟ ରହିଲେ ଲକ୍ଷଣ ମଧ୍ୟ ଖରାପ ହୋଇପାରେ । ମୂଳ ସଂକ୍ରମଣ ଗମ୍ଭୀର ହୋଇଥାଉ ବା ନ ଥାଉ, କୋଭିଡ଼-୧୯ ପରବର୍ତ୍ତୀ ସମୟରେ ଏହା ହୋଇପାରେ । ଟୀକାକରଣ ସତ୍ତ୍ୱେ ସଂକ୍ରମିତ ଲୋକମାନଙ୍କଠାରେ ଏପରି ଘଟଣା ଘଟିଛି; ଯଦିଓ ଏହା ଏହି ଗୋଷ୍ଠୀରେ ଏହା କମ ସାଧାରଣ ଅଟେ । ଗୁରୁତର ଅସୁସ୍ଥତା ଥିଲେ ଏକାଧିକ ଅଙ୍ଗ ପ୍ରଣାଳୀରେ କ୍ଷତିଗ୍ରସ୍ତ ହୋଇପାରେ, ଅଟୋଇମ୍ୟୁନ ରୋଗ, ପୋଷ୍ଟ-ଇଣ୍ଟେନସିଭ୍ କେୟାର ସିଣ୍ଡ୍ରୋମ   କିମ୍ବା ପୋଷ୍ଟଆଘାତୋତ୍ତର ଚାପ ବେମାରୀ   ହୋଇପାରେ । ପିଲାମାନଙ୍କର ମଲ୍ଟି ସିଷ୍ଟମ ଇନଫ୍ଲାମେଟୋରୀ ସିଣ୍ଡ୍ରୋମ  ଅନୁଭବ କରିପାରନ୍ତି । ଏହାର ସଂଜ୍ଞା ଏପର୍ଯ୍ୟନ୍ତ ବିକଶିତ ହେଉଛି । କୌଣସି ନିର୍ଦ୍ଦିଷ୍ଟ ଲାବୋରେଟୋରୀ କିମ୍ବା ଇମେଜିଙ୍ଗ୍ ଫଳାଫଳ ନାହିଁ ଯାହା ସ୍ଥିତିକୁ ନିଶ୍ଚିତ କରେ କିମ୍ବା ବାଦ ଦେଇଥାଏ; ଯଦିଓ ଅନ୍ୟାନ୍ୟ ସମ୍ଭାବ୍ୟ କାରଣଗୁଡିକ ବାଦ ଦିଆଯିବା ଉଚିତ । ଟୀକାକରଣ, ଶାରୀରିକ ଦୂରତା ଏବଂ ମୁଖା ପିନ୍ଧି କୋଭିଡ଼-୧୯ ପ୍ରତିରୋଧ କରିବା ସମ୍ଭବ ହୁଏ । ଚିକିତ୍ସାରେ ନିର୍ଦ୍ଦିଷ୍ଟ ଲକ୍ଷଣଗୁଡିକର ସମାଧାନ ଏବଂ ଶାରୀରିକ, ମାନସିକ ତଥା ସାମାଜିକ ଉନ୍ନତି ପାଇଁ ପ୍ରୟାସ କରାଯାଏ । ଏହି ଅବସ୍ଥାର ସମାଧାନ କରିବାକୁ ଚେଷ୍ଟା କରିବା ପାଇଁ କେତେକ ନିର୍ଦ୍ଦିଷ୍ଟ ପ୍ରାଧିକରଣରେ ସ୍ୱତନ୍ତ୍ର କ୍ଲିନିକ ସୃଷ୍ଟି କରାଯାଇଛି । କୋଭିଡ଼ ରୋଗ ଆକ୍ରାନ୍ତ ପରେ ପ୍ରାୟ ୨୦% ଲୋକଙ୍କର ୪ ସପ୍ତାହରୁ ଅଧିକ ସମୟ ପରେ ଏବଂ ୧୦% ଲୋକଙ୍କର ୧୨ ସପ୍ତାହରୁ ଅଧିକ ସମୟ ପରେ ଲକ୍ଷଣ ବାହାରେ । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି।
ଏହି ଭାରତୀୟ ଟଙ୍କା ଚିହ୍ନ  , ଭାରତରେ ପ୍ରଚଳିତ ସରକାରୀ ମୁଦ୍ରାର ଚିହ୍ନ ଅଟେ । ୧୫ ଜୁଲାଇ ୨୦୧୦ରେ ଏହି ନୂତନ ଢାଞ୍ଚା ଭାରତ ସରକାରଙ୍କଦ୍ୱାରା ସାର୍ବଜନୀକ ରୂପେ ପ୍ରକାଶ କରାଯାଇଥିଲା ।
ଜୟନଗର ମଜିଲପୁର  ବଙ୍ଗଳା:         ହେଉଛି ଭାରତୀୟ ରାଜ୍ୟ ପଶ୍ଚିମବଙ୍ଗର ଦକ୍ଷିଣ ୨୪ ପରଗଣା ଜିଲ୍ଲାର ଏକ ସହର ଏବଂ ପୌରପାଳିକା କ୍ଷେତ୍ର । ଏହି ସହର କୋଲକାତାର ଦକ୍ଷିଣ ଉପକଣ୍ଠରେ ଅବସ୍ଥିତ । ଏହା ଗ୍ରେଟର କୋଲକାତାର ଏକ ଅଂଶ ଏବଂ କଲିକତା ମହାନଗର ନିଗମ ବିକାଶ ପ୍ରାଧିକରଣର ଅଧୀନରେ ଅଛି ।
ବିଜୟ ମିଶ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ରଜନୀଗନ୍ଧା ୧୯୮୯ ମସିହାରେ ମୁକ୍ତିଲାଭ କରିଥିଲା । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ଅଜିତ ଦାସ ପୁଷ୍ପା ପଣ୍ଡା ବୈଶାଳୀ ପରିଡ଼ା ଜୟୀରାମ ସାମଲ ପୃଥ୍ୱିରାଜ ମିଶ୍ର ପ୍ରତିଭା ପଣ୍ଡା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁବାସ ରାମ ।
ଶରତ ଚନ୍ଦ୍ର ମହାପାତ୍ର  ଲେଖନୀ ନାମ ଶରଚ୍ଚନ୍ଦ୍ର ମହାପାତ୍ର ମଧ୍ୟ ପ୍ରଚଳିତ; ୨୪ ମାର୍ଚ୍ଚ ୧୯୩୩ ୧୨ ମଇ ୨୦୧୨  ଜଣେ ଭାରତୀୟ ବିଚାରପତି ଓ ଲେଖକ ଥିଲେ । ସେ ୧୯୮୪ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟ ଓ ୧୯୯୪ ମସିହାରେ ଆଲ୍ଲାହାବାଦ ଉଚ୍ଚ ନ୍ୟାୟାଳୟର ବିଚାରପତି ଥିଲେ । ସେ ୨୦୦୮ରେ କନ୍ଧମାଳରେ ହୋଇଥିବା ଧର୍ମଗତ ଦଙ୍ଗାର ତଦନ୍ତ ପାଇଁ ଓଡ଼ିଶା ରାଜ୍ୟ ସରକାରଙ୍କଦ୍ୱାରା ଗଠିତ ଜଣିକିଆ କମିଶନର ମୁଖ୍ୟ ଦାୟିତ୍ୱରେ ଥିଲେ ।
ମହୁଲର ଅନ୍ୟ ଏକ ନାଁ ହେଉଛି ମହୁଆ । ଉଦ୍ଭିଦ ବିଜ୍ଞାନରେ ମହୁଲକୁ ମଧୁକାଲୋଙ୍ଗିଫୋଲିଆ କୁହାଯାଇଥାଏ ଓଡ଼ିଶା, ଝାରଖଣ୍ଡ, ଉତ୍ତର ପ୍ରଦେଶ, ବିହାର, କେରଳ ଓ ଗୁଜରାଟ ରାଜ୍ୟର ଜଙ୍ଗଲରେ ମହୁଲଗଛ ଦେଖିବାକୁ ମିଳିଥାଏ ।
ବସପାଇରୋନ, ଅନ୍ୟମାନଙ୍କ ମଧ୍ୟରେ ଏକ ବ୍ୟବସାୟୀକ ନାମ ବସପର, ହେଉଛି ଏକ ଔଷଧ ଯାହା ମୁଖ୍ୟତ ଉଦ୍‌ବେଗ ଅବ୍ୟବସ୍ଥା ବିଶେଷତଃ ସାମଗ୍ରିକ ଉଦ୍‌ବେଗ ଅବ୍ୟବସ୍ଥାର ଚିକିତ୍ସା ପାଇଁ ବ୍ୟବହୃତ ହୁଏ  ଏହାର ସ୍ୱଳ୍ପ ମିଆଦି ବ୍ୟବହାରରେ ଉପକାର ମିଳେ  ସାଇକୋସିସ ଚିକିତ୍ସାରେ ଏହା ପ୍ରଭାବଶାଳୀ ନଥିବା ଜଣାପଡ଼ିଛି  ଏହା ପାଟିରେ ଦିଆଯାଏ, ଏବଂ ଏହାର ପ୍ରଭାବ ଆରମ୍ଭ ପାଇଁ ଚାରି ସପ୍ତାହ ଲାଗିପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବିନ୍ଧା, ମୁଣ୍ଡ ବୁଲାଇବା ଏବଂ ଏକାଗ୍ରତା ନିମନ୍ତେ ଅସୁବିଧା ହୁଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ହାଲୁସିନେସନ, ସେରୋଟୋନିନ୍ ସିଣ୍ଡ୍ରୋମ ଏବଂ ବାତ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ କିନ୍ତୁ ଭଲ ଭାବରେ ଏହାର ଅଧ୍ୟୟନ କରାଯାଇ ନାହିଁ ଓ ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଏହା କିପରି କାମ କରେ ତାହା ସ୍ପଷ୍ଟ ନୁହେଁ କିନ୍ତୁ ଏହା ବେଞ୍ଜୋଡାଏଜେପିନ ସହିତ ଜଡିତ ନୁହେଁ  ବସପାଇରୋନ ପ୍ରଥମେ ୧୯୬୮ ମସିହାରେ ତିଆରି ହୋଇଥିଲା ଏବଂ ୧୯୮୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା  ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ମୂଲ୍ୟ ପ୍ରାୟ ୧୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୩ ଡଲାର ଅଟେ। ୨୦୧୭ ମସିହାରେ ଏହାର ଦଶ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇଥିଲା ଓ ଯୁକ୍ତରାଷ୍ଟ୍ରର ୮୦ତମ ସାଧାରଣ ପ୍ରେସକ୍ରିପସନ ଔଷଧ ଥିଲା
ପ୍ରଭାତ ମୁଖାର୍ଜୀ  (୧୯୧୭ - ୧୯୯୭) ଜଣେ ଭାରତୀୟ ବଙ୍ଗଳା ଭାଷୀ ଲେଖକ, ଅଭିନେତା ତଥା କଥାଚିତ୍ର ନିର୍ଦ୍ଦେଶକ ଥିଲେ ଏବଂ ବଙ୍ଗଳା ଚଳଚ୍ଚିତ୍ର ସମେତ ଓଡ଼ିଆ, ଅସମୀୟା, ଓ ହିନ୍ଦୀ ଭାଷୀ ସିନେମାରେ ମଧ୍ୟ ସକ୍ରିୟ ଥିଲେ  । ତାଙ୍କ ନିର୍ଦ୍ଦେଶିତ ଓଡ଼ିଆ ଚଳଚ୍ଚିତ୍ରଗୁଡ଼ିକ ମଧ୍ୟରେ ନୂଆ ବୋଉ, ଦସ୍ୟୁ ରତ୍ନାକର, ଜୀବନସାଥୀ, ଓ ସାଧନା ଅନ୍ୟତମ । ବ୍ୟକ୍ତିଗତ ଜୀବନ ତାଙ୍କ ନିର୍ଦ୍ଦେଶିତ ପ୍ରଥମ ବଙ୍ଗଳା ଛବି ମା 'ରେ  (୧୯୫୬) ଅଭିନୟ କରିଥିବା ଅରୁନ୍ଧତୀ ଦେବୀଙ୍କୁ ସେ ପରେ ବିବାହ କରିଥିଲେ ଓ ପରେ ବିବାହ ବିଚ୍ଛେଦ ହୋଇଥିଲା  । ପରେ ସେ ଦ୍ୱିତୀୟ ବିବାହ କରିଥିଲେ ଓ ବିବାହ ବିଚ୍ଛେଦ ହୋଇଥିଲା । ମଲ୍ଲିକା ସରାଭାଇ ତାଙ୍କ ନିର୍ଦ୍ଦେଶିତ ଛବିରେ ପ୍ରଥମେ ଅଭିନୟ କରିଥିଲେ।
ଏଥିନିଲଏସଟ୍ରାଡାୟଲ/ନରଏଥିସ୍ଟିରନ  (ଇଂରାଜୀ ଭାଷାରେ / , ଅନ୍ୟ ନାମ / ) ଏକ ଜନ୍ମ ନିରୋଧ ବଟିକା ଯେଉଁଥିରେ ଏକ ଏଥିନିଲଏସଟ୍ରାଡାୟଲ  , ଏକ ଏସ୍ଟ୍ରୋଜେନ   ଓ ନରଏଥିସ୍ଟିରନ  , ଏକ ପ୍ରୋଜେସ୍ଟେରନ   ଥାଏ  । ଜନ୍ମ ନିରୋଧ  , ଋତୁସ୍ରାବ   ଲକ୍ଷଣ, ଏଣ୍ଡୋମେଟ୍ରିଓସିସ   ଓ ଋତୁବନ୍ଦ ଲକ୍ଷଣ   ଇତ୍ୟାଦି ବେମାରୀମାନଙ୍କ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ବ୍ରଣରେ   ମଧ୍ୟ ଏହା ଦିଆଯାଏ । ପାଟିରେ ଏହି ଔଷଧ ଦିଆଯାଏ । ଏଥିନିଲଏସଟ୍ରାଡାୟଲ/ନରଏଥିସ୍ଟିରନର ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡବଥା, ରକ୍ତ ଜମାଟ  , ସ୍ତନ ଯନ୍ତ୍ରଣା, ଅବସାଦ ଓ ଯକୃତ ସମସ୍ୟା   ହୋଇପାରେ । ଗର୍ଭାବସ୍ଥା, ପ୍ରସବ   ପରବର୍ତ୍ତୀ ୩ ସପ୍ତାହ ଓ ରକ୍ତ ଜମାଟ ସଙ୍କଟ ଥିବା ଲୋକଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଅନ୍ୟ ପକ୍ଷରେ ଗର୍ଭପାତ ପରେ ସଙ୍ଗେସଙ୍ଗେ ଏହା ଦିଆଯାଇପାରେ । ଏହା ଔଷଧ ଗ୍ରହଣ କରିବା ସମୟରେ ଧୂମ୍ରପାନ କରିବାକୁ ମନା କରାଯାଏ । ଏହି ଔଷଧଦ୍ୱାରା ଡିମ୍ବ ସୃଷ୍ଟି ବାଧାପ୍ରାପ୍ତ ହୁଏ, ଜରାୟୁରେ ଭୃଣ ସଂସ୍ଥାପନ ସଠିକ ଭାବରେ ସମ୍ପାଦନ ହୁଏନି ଓ ଜରାୟୁଗ୍ରୀବାରେ ମ୍ୟୁକସ୍ ଅଧିକ ବ‌ହଳିଆ ହୁଏ; ଏଣୁ ଏହା କାର୍ଯ୍ୟକ୍ଷମ ହୁଏ । ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଏହା ସନ ୧୯୬୪ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ଇଂଲଣ୍ଡରେ ଏହାର ୩ମାସର ଔଷଧ ଖର୍ଚ୍ଚ ପ୍ରାୟ ୨.୭୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଔଷଧ ଖର୍ଚ୍ଚ ପ୍ରାୟ ୨୫ରୁ ୫୦ ଆମେରିକୀୟ ଡଲାର । ଅନେକ ପ୍ରକାରର ବ୍ରାଣ୍ଡ ନାମରେ ଏହା ବିକ୍ରୟ ହୁଏ ।
ଲଙ୍କା, ଆସାମ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର ନ‌‌ଗାଓଁ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲଙ୍କା, ଆସାମ ସହରର ମୋଟ ଜନସଂଖ୍ୟା ୩୪୩୮୬ ଅଟେ । ସେଥି ମଧ୍ୟରୁ ୫୧.୮୮% ଜଣ ପରୁଷ ହୋଇଥିବା ବେଳେ ୪୮.୧୨% ଜଣ ନାରୀ ଅଟନ୍ତି । ଲଙ୍କା, ଆସାମର ସାକ୍ଷରତା ହାର ୭୩.୧୦% ଅଟେ । ଏହା ଜାତୀୟ ହାରଠାରୁ -୮.୨୬% ପ୍ରତିଶତ କମ ଅଟେ । ସେଥିରୁ ୪୦.୩୫% ପ୍ରତିଶତ ପୁରୁଷ ଓ ୩୨.୭୪% ନାରୀ ଅଟନ୍ତି । ୧୨.୭୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଲଙ୍କା, ଆସାମର ସରକାରୀ ଭାଷା ଅଟେ ।
ଆଲେକ୍ଜାଣ୍ଡାର ତୃତୀୟ ବା ଆଲେକ୍ଜାଣ୍ଡାର ଦ ଗ୍ରେଟ୍ ଥିଲେ ପ୍ରାଚୀନ ଗ୍ରୀସର ମାସିଡୋନିଆର ସମ୍ରାଟ । ମାତ୍ର ୩୦ ବର୍ଷ ବୟସରେ ସେ ବିଶାଳ ସାମ୍ରାଜ୍ୟର ଅଧିକାରୀ ହୋଇପାରିଥିଲେ । ତାଙ୍କୁ ୧୬ ବର୍ଷ ହୋଇଥିବା ବେଳେ ଥ୍ରାସିଆନ୍ ବିଦ୍ରିହ ଦେଖାଯାଇଥିଲା । ଏହାକୁ ଦମନ କରିବା ପାଇଁ ତାଙ୍କୁ ଦାୟିତ୍ୱ ଦିଆଗଲା । ସେତେବେଳେକୁ ଫିଲିପ୍ ବାହାରେ ଥିଲେ । ଆଲେକ୍ଜାଣ୍ଡାର ବିଦ୍ରୋହକୁ ଦମନ କରିବା ସହିତ ବିଦ୍ରୋହୀଙ୍କ ଗଡ଼ ଭାବେ ପରିଚିତ ସ୍ଥାନ ଦଖଲ କରି ଏହାକୁ ଆଲେକ୍ଜାଣ୍ଡ୍ରାପଲିସ ନାମରେ ନାମିତ କରିଥିଲେ । ପରିବାର ଖ୍ରୀଷ୍ଟପୂର୍ବ ୩୫୬ ଜୁଲାଇ ୨୦ରେ ପେଲାଠାରେ ସେ ଜନ୍ମ ଗ୍ରହଣ କରିଥିଲେ । ମା ' ଥିଲେ ଅଲିମ୍ପିଆସ ଓ ପିତା ଥିଲେ ସମ୍ରାଟ ଫିଲିପ ଦ୍ୱିତୀୟ । ୧୩ ବର୍ଷ ବୟସରେ ସେ ମହାନ ଦାର୍ଶନିକ ଆରିଷ୍ଟୋଟଲଙ୍କଠାରୁ ବିଜ୍ଞାନ, ଦର୍ଶନ ଓ ମେଡିସିନରେ ଶିକ୍ଷାଲାଭ କଲେ । ସିଂହାସନ ଆରୋହଣ ତାଙ୍କୁ ୨୦ ବର୍ଷ ହୋଇଥିବା ବେଳେ ପିତା ଫିଲିପଙ୍କୁ ହତ୍ୟା କରାଯାଇଥିଲା । ତେଣୁ ସେ ସିଂହାସନ ଆରୋହନ କଲେ । ଏକ ସୁଦକ୍ଷ ସୈନ୍ୟବାହିନୀ ଗଠନ କରି ବିଶ୍ୱ ବିଜୟ ଅଭିଯାନ ଆରମ୍ଭ କଲେ । ତାଙ୍କ ସୈନ୍ୟ ବାହିନୀରେ ୩୦ହଜାର ପଦାତିକ ଓ ୫୦୦୦ ଅଶ୍ୱାରୋହୀ ଥିଲେ । ସେମାନଙ୍କ ମଧ୍ୟରେ ଇଞ୍ଜିନିୟର, ବୈଜ୍ଞାନିକ, ସର୍ଭେୟର ଓ ଐତିହାସିକ ଥିଲେ । ପ୍ରଥମ ଦୁଇ ବର୍ଷ ଭିତରେ ସେ ପର୍ସିଆନମାନଙ୍କୁ ପରାସ୍ତ କରି ଏସିଆ ମାଇନରର ପଶ୍ଚିମାଞ୍ଚଳ ଓ ପୂର୍ବାଞ୍ଚଳ ଅକ୍ତିଆର କଲେ । ପରେ ସେ ଦକ୍ଷିଣକୁ ଭୂମଧ୍ୟସାଗର ଉପକୂଳ ସମେତ ଗାଜା ଓ ଇଜିପ୍ଟ ଦଖଲ କଲେ । ସେଠାରେ ସେ ପୂର୍ବକୁ ଟାଇଗ୍ରିସ ନଦୀ ପର୍ଯ୍ୟନ୍ତ ଆସିଥିଲେ । ଖ୍ରୀଷ୍ଟପୂର୍ବ ୩୩୧ରେ ସେ ପୁଣି ପର୍ସିଆନଙ୍କୁ ଉପରେ ଆକ୍ରମଣ କରି ରାଜଧାନୀ ବାବିଲୋନ ଦଖଲ କଲେ । ସିନ୍ଧୁନଦୀ ଅତିକ୍ରମ କରି ସେ ତକ୍ଷଶିଳା ଦଖଲ ପାଇଁ ଚେଷ୍ଟାକଲେ । କିନ୍ତୁ ଭାରତୀୟ ରାଜା ପୁରୁଙ୍କ ସହ ତାଙ୍କର ସଘର୍ଷ ଘଟିଥିଲା । ପରେ ପୁରୁ ଆତ୍ମ ସମର୍ପଣ କରିଥିଲେ । ୮ ବର୍ଷର ଅଭିଯାନ ପରେ ସେ ଏକ ବିଶାଳ ଭୂଖଣ୍ଡର ଅଧିକାରୀ ହୋଇଥିଲେ । ସେ ଜଣେ ସୈନିକ ପ୍ରିୟ ସମ୍ରାଟ ଥିଲେ । ଯୁଦ୍ଧରେ ଆହତ ସୈନିକଙ୍କ ସ୍ୱାସ୍ଥବସ୍ଥା ବ୍ୟକ୍ତିଗତ ଭାବେ ବୁଝୁଥିଲେ । ଚାକଚକ୍ୟ ଓ ଅୟସପୂର୍ଣ୍ଣ ଜୀବନ ବିତାଇବା ସହ ଆଲେକ୍ଜାଣ୍ଡାର ପ୍ରବଳ ମଦପାନ କରୁଥିଲେ । ଏହି କ୍ରୋଧ ପାଇଁ ସେ ତାଙ୍କର ଘନିଷ୍ଠ ସହଯୋଗୀ କ୍ଳାଇଟସଙ୍କୁ ହତ୍ୟା କରିଥିଲେ । ଖ୍ରୀଷ୍ଟପୂର୍ବ ୩୩୨ରେ ସେ ମ୍ୟାଲେରିଆରେ ଆକ୍ରାନ୍ତ ହୋଇଥିଲେ । ଖ୍ରୀଷ୍ଟପୂର୍ବ ୩୨୩ ଜୁନ ୧୩ରେ ମୃତ୍ୟୁ ଘଟିଥିଲା ।
ଏଣ୍ଟେକାଭିର  (ଇଂରାଜୀ ଭାଷାରେ ବା , ବିକ୍ରୟ ନାମ ବାରାକ୍ଲୁଡ) ଏକ ଆଣ୍ଟିଭାଇରାଲ ଔଷଧ ଯାହା ହେପାଟାଇଟିସ ବି ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏଚଆଇଭି/ଏଡସ ରୋଗ ଓ ଆଣ୍ଟିଭାଇରାଲ ଔଷଧ ସାଥିରେ ଏହା ମଧ୍ୟ ଦିଆଯାଏ । ଏଣ୍ଟେକାଭିର ବଟିକା ବା ଦ୍ରବଣ ଆକାରରେ ମିଳେ ଓ ଏହା ପାଟିରେ ଦିଆଯାଏ । ଏଣ୍ଟେକାଭିରର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମୁଣ୍ଡବଥା, ଅଇ, ଉଚ୍ଚ ରକ୍ତ ଶର୍କରା ଓ ଧୀମା ବୃକ୍‌କ କାର୍ଯ୍ୟ ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଯକୃତ ବୃଦ୍ଧି  , ଉଚ୍ଚ ରକ୍ତ ଲାକ୍ଟେଟ ସ୍ତର   ଓ ଔଷଧ ବନ୍ଦ କଲେ ହେପାଟାଇଟିସ ରୋଗ ହୋଇପାରେ । ଗର୍ଭାବସ୍ଥାରେ ଏହା କୌଣସି କ୍ଷତି କରିବା ଜଣାଯାଇନଥିଲେ ମଧ୍ୟ ଏହାର ଉତ୍ତମ ଅନୁଶୀଳନ ହୋଇନାହିଁ । ଏଣ୍ଟେକାଭିର ଏକ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ତିପ୍ଟେଜ ଇନହିବିଟର  ( ବା ) ଔଷଧ  । ଏହା ରିଭର୍ସ ଟ୍ରନ୍ସକ୍ରିପ୍ଟେଜ   କାମ ଅବରୋଧ କରି ହେପାଟାଇଟିସ ବି ଭୁତାଣୁ ବ‌ହୁଗୁଣିତ ହେବାକୁ ପ୍ରତିରୋଧ କରେ । ସନ ୨୦୦୫ରେ ଏଣ୍ଟେକାଭିର ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱିକୃତୀପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଏହା ଏହା ଯୁକ୍ତରାଷ୍ଟ୍ର ଆମେରିକାରେ ଜେନେରିକ ଔଷଧ ନାମରେ ଉପଲବ୍‌ଧ ହୋଇନାହିଁ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୬ରେ ଏହାର ଏକ ମାସର ଖର୍ଚ୍ଚ ପ୍ରାୟ ୩୯୨ ଆମେରିକୀୟ ଡଲାର ।
ଦ୍ୱାଦଶୀ ଚନ୍ଦ୍ରପକ୍ଷର ଦ୍ୱାଦଶ  (୧୨ଶ) ଦିବସ - ଚନ୍ଦ୍ରର ଦ୍ୱାଦଶ କଳାର ହ୍ରାସ ବା ବୃଦ୍ଧିଜନିତ ତିଥି  । ଏକାଦଶୀର ପରବର୍ତ୍ତୀ ଓ ତ୍ରୟୋଦଶୀର ପୂର୍ବବର୍ତ୍ତୀ ତିଥି । କୃଷ୍ଣପକ୍ଷର ଦ୍ୱାଦଶୀକୁ କୃଷ୍ଣା ଦ୍ୱାଦଶୀ ଓ ଶୁକ୍ଳପକ୍ଷର ଦ୍ୱାଦଶୀକୁ ଶୁକ୍ଳା ଦ୍ୱାଦଶୀ କୁହାଯାଇଥାଏ । ବୈଶାଖ ଶୁକ୍ଳଦ୍ୱାଦଶୀ: ପିପୀତକୀ ଭବିଷ୍ୟ ପୂରାଣ ମତେ ପିପୀତକ ନାମକ ବ୍ରାହ୍ମଣକୁ ଯମଦୂତମାନେ ଯମଲୋକକୁ ନେଇଗଲେ । ସେଠାରେ ତାକୁ ଭାରି ତୃଷା ଲାଗିବାରୁ ସେ ଯମଙ୍କୁ ସ୍ତବ କଲା । ଯମ ତା ସ୍ତବରେ ପ୍ରସନ୍ନ ହୋଇ ତାକୁ ମର୍ତ୍ତ୍ୟଲୋକକୁ ପଠାଇଦେଲେ ଓ ଶୀତଳ ଜଳପୂର୍ଣ୍ଣ କଳଶ ବ୍ରାହ୍ମଣଙ୍କୁ ଦାନ କରିବାକୁ କହିଲେ । ଜ୍ୟୈଷ୍ଠ ଶୁକ୍ଳଦ୍ୱାଦଶୀ: ଚମ୍ପକ ଦ୍ୱାଦଶୀ - ଚମ୍ପାଫୁଲଦ୍ୱାରା ବିଷ୍ଣୂପୂଜା  (ଶ୍ରୀକୃଷ୍ଣଙ୍କ ବିବାହୋତ୍ସବ) ଭାଦ୍ରବ ଶୁକ୍ଳଦ୍ୱାଦଶୀ: ବାମନ ଜନ୍ମ - ବାମନ ଅବତାରରେ ବିଷ୍ଣୁ ଏ ଦିନ ଅଦିତିଙ୍କ ଗର୍ଭରୁ ଆବିର୍ଭୁତ ହୋଇଥିଲେ  । ସୁନିଆଁ: ଏହି ଦିନ ଓଡ଼ିଆ ସନ ଓ ପୁରୀ ରାଜାଙ୍କ ଅଙ୍କର ପରିବର୍ତ୍ତନ ହୁଏ । ଏ ଦିନ ଓଡ଼ିଶାର ରାଜା ଓ ଜମିଦାରଙ୍କ ସିରସ୍ତାରେ ନୂତନ ଅଙ୍କ ବା ସନ ଆରମ୍ଭ ହୁଏ । ଓଡ଼ିଆ ସନର ଓ ପୁରୀ ରାଜାଙ୍କ ଅଙ୍କର ମାସ ଓ ଦିବସ ଗଣନା ସୌର ମାସର ଗଣନା କ୍ରମେ ହୁଏ; କିନ୍ତୁ ସନ ବା ଅଙ୍କ ଚାନ୍ଦ୍ର ଭାଦ୍ରମାସର ଦ୍ୱାଦଶୀଠାରୁ ଗଣନା କରାଯାଏ । ପୂର୍ବତନ ରାଜାଙ୍କ ନାମାଙ୍କିତ ସ୍ୱର୍ଣ୍ଣମୁଦ୍ରା  (ସୁନିଆଁ) କଟାଯାଇ ନୂଆ ରାଜାଙ୍କ ନାମାଙ୍କିତ ନୂତନ ମୁଦ୍ରା ଚଳିବା ବିଧିରୁ ବୋଧ ହୁଏ ଏହି ଶବ୍ଦର ସୃଷ୍ଟି ହୋଇଛି  । ଏହା ଓଡ଼ିଆମାନଙ୍କର ନୂଆ ବର୍ଷାରମ୍ଭ । କାର୍ତ୍ତିକ କୃଷ୍ଣ ଦ୍ୱାଦଶୀ: ଗୋବତ୍ସା ଦ୍ୱାଦଶୀ, ତୁଳସୀ ବିବାହ କାର୍ତ୍ତିକ ଶୁକ୍ଳଦ୍ୱାଦଶୀ: ଗରୁଡ଼ ଦ୍ୱାଦଶୀ ମାର୍ଗଶିର ଶୁକ୍ଳଦ୍ୱାଦଶୀ: ବ୍ୟଞ୍ଜନ ଦ୍ୱାଦଶୀ, ଅଖଣ୍ଡ ଦ୍ୱାଦଶୀ- ଏହି ଦ୍ୱାଦଶୀରେ ଅନୂଷ୍ଠିତ ଧର୍ମକର୍ମର ଫଳ ଖଣ୍ଡିତ ହୁଏ ନାହିଁ । ବ୍ୟଞ୍ଜନ ଦ୍ୱାଦଶୀ ଗୌଡ଼ୀୟ ବୈଷ୍ଣବ ସଂପ୍ରଦାୟର ଶ୍ରାଧାଳୁମାନଙ୍କର ଏକ ପ୍ରମୁଖ ପର୍ବ । ଏହି ଦିନ ମା ' ଯଶୋଦା ଶ୍ରୀକୃଷ୍ଣଙ୍କୁ ବହୁବିଧ ବ୍ୟଞ୍ଜନ ପ୍ରସ୍ତୁତ କରି ଖୁଆଇଥିବାର କିମ୍ବଦନ୍ତୀ ରହିଛି । କୃଷ୍ଣ ଲୀଳାର ଏହି ପର୍ଯ୍ୟାୟକୁ ଗୌଡ଼ୀୟ ବୈଷ୍ଣବମାନେ ନିଷ୍ଠାର ସହିତ ପାଳନ କରିଥାନ୍ତି । ପୌଷ ଶୁକ୍ଳଦ୍ୱାଦଶୀ: କୂର୍ମ ଦ୍ୱାଦଶୀ ମାଘ ଶୁକ୍ଳଦ୍ୱାଦଶୀ: ବରାହ ଦ୍ୱାଦଶୀ- ବିଷ୍ଣୁଙ୍କର ବରାହ ଅବତାର ଦିବସ । ଫାଲ୍‌ଗୁନ ଶୁକ୍ଳଦ୍ୱାଦଶୀ  (ପୁଷ୍ୟାନକ୍ଷତ୍ରଯୁକ୍ତ): ଗୋବିନ୍ଦ ଦ୍ୱାଦଶୀ ଗୋବିନ୍ଦ ଦ୍ୱାଦଶୀ ପ୍ରାୟ ବାର ବର୍ଷରେ ଥରେ ପଡ଼େ ଓ ଏହିଦିନ ତୀର୍ଥ ସ୍ନାନରେ ମହାପୁଣ୍ୟ ଲାଭ ହୁଏ ବୋଲି ହିନ୍ଦୁମାନଙ୍କର ବିଶ୍ୱାସ  ।
ସୀମା ରାଓ, ଭାରତର ପ୍ରଥମ ମହିଳା କମାଣ୍ଡୋ ପ୍ରଶିକ୍ଷକ ଅଟନ୍ତି । ସେ ଭାରତର ବିସ୍ମୟ ମହିଳା ଭାବରେ ପରିଚିତ । ସେ ଦୁଇ ଦଶନ୍ଧୀ ଧରି ଭାରତର ସଶସ୍ତ୍ର ବଳ କମାଣ୍ଡୋମାନଙ୍କୁ ବିନା ପାରିଶ୍ରମିକରେ ପ୍ରଶିକ୍ଷଣ ଦେଉଛନ୍ତି । ଅତି ନିକଟରୁ ଲଢା ଯାଉଥିବା  "କ୍ଲୋଜ କ୍ୱାର୍ଟର ବ୍ୟାଟେଲ" ରେ ସେ ଧୁରନ୍ଧର ଓ ଭାରତର ବିଭିନ୍ନ ସଶସ୍ତ୍ର ବଳଙ୍କୁ ଏଥିରେ ପ୍ରଶିକ୍ଷଣ ଦେଇଛନ୍ତି । ଏହି କାମରେ ତାଙ୍କ ସାଥୀ ମେଜର ଦୀପକ ରାଓ ମଧ୍ୟ କ୍ଲୋଜ କ୍ୱାର୍ଟର ବ୍ୟାଟେଲରେ ଧୁରୀଣ ଓ ଏଥିପାଇଁ ରାଷ୍ଟ୍ରପତି ପଦକ ହାସଲ କରିଛନ୍ତି । ଶିକ୍ଷା ସୀମା ଜି ଏସ ମେଡିକାଲ କଲେଜରୁ ଡାକ୍ତରୀ ଶିକ୍ଷାରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ଓ କ୍ରାଇସିସ ମ୍ୟାନେଜମେଣ୍ଟରେ ଏମବିଏ ମଧ୍ୟ କରିଛନ୍ତି । ସେ  "ୱେଷ୍ଟମିନିଷ୍ଟର ବିଜିନେସ ସ୍କୁଲ" ର ପୁରାତନ ଛାତ୍ରୀ । ୧୯ବର୍ଷ ବୟସରେ ସେ ମେଜର ଦୀପକ ରାଓଙ୍କୁ ବିବାହ କରିଥିଲେ । ନିଜ ସ୍ୱାମୀଙ୍କ ସହିତ ମିଶି ସେ ୧୫୦୦୦ ସୈନ୍ୟଙ୍କୁ କ୍ଲୋଜ କ୍ୱାର୍ଟର ବ୍ୟାଟେଲର ପ୍ରଶିକ୍ଷଣ ପ୍ରଦାନ କରିଛନ୍ତି । ଭାରତୀୟ ବାୟୁସେନା ସହ ସ୍କାଇ ଡାଇଭିଂ କରି, ସୀମା  "ପାରା ଉଇଂସ"  ହାସଲ କରିଛନ୍ତି । ସେ ଆର୍ମି ମାଉଣ୍ଟେନିୟରିଂ ଅନୁଷ୍ଠାନରୁ ଏଚଏମଆଇ ମେଡାଲ ପ୍ରାପ୍ତ ହୋଇଛନ୍ତି । ମିଲିଟାରୀ ମାର୍ସାଲ ଆର୍ଟରେ ସେ ଜଣେ ୮ମ ଡିଗ୍ରୀ ବ୍ଲାକବେଲ୍ଟ ଧାରୀ । ସେ ଜଣେ  " ଜୀତ କୁନେ ଦୋ"  କଳାର ଆଧିକାରୀକ ପ୍ରଶିକ୍ଷକ । ସେ  "ମିସେସ ୱାର୍ଲଡ଼"  ପ୍ରତିଯୋଗୀତାର ଫାଇନାଲ ସ୍ଥରକୁ ମଧ୍ୟ ଯାଇ ପାରିଥିଲେ । ସେ  "ବ୍ରୁସ ଲି" ଙ୍କ ଶିଷ୍ୟ  "ରିଚାର୍ଡ଼ ବୁଷ୍ଟିଲୋ" ଙ୍କଠାରୁ  "ଜୀତ କୁନେ ଦୋ"  ମାର୍ସାଲ ଯୁଦ୍ଧକଳାରେ ପ୍ରଶିକ୍ଷଣ ଲାଭ କରିଛନ୍ତି । ସୀମାଙ୍କୁ ଭାରତର ପ୍ରଥମ ମହିଳା କମୋଣ୍ଡୋ ଟ୍ରେନର ଭାବରେ ପରିଗଣିତ କରାଯାଏ । ସେ ନାରୀ ସୁରକ୍ଷା ଉପରେ ଲେଖିଥିବା ବହୁ ପ୍ରସଙ୍ଗ ପ୍ରକାଶିତ ହୋଇଛି । ଆଧୁନିକ ଯୁଦ୍ଧ କଳାରେ ଅବଦାନ ସୀମା, ବନ୍ଧୁକ ଯୁଦ୍ଧ ବିଧିର ଆଧୁନିକୀକରଣ ଦିଗରେ କାର୍ଯ୍ୟ କରିଛନ୍ତି । ତାଙ୍କ ଅନୁସନ୍ଧାନରୁ ସେ  "ଦ ରାଓ ସିଷ୍ଟମ ଅଫ ରିଫ୍ଲେକ୍ସ ଫାୟାର"  ନାମରେ ଅଳ୍ପ ଦୂର ଯୁଦ୍ଧ ବିଧି ଉଦଭାବନ କରିଛନ୍ତି । ଏହି ବିଧିକୁ ପେଟେଣ୍ଟ କରାଯାଇଛି ଓ ପରୀକ୍ଷା ମୂଳକ ବ୍ୟବହାର ଦେଖାଯାଇଛି ଯେ, ଧରାବନ୍ଧା ଯୁଦ୍ଧ କଳା ଅପେକ୍ଷା ଏହା ଅଧିକ ଫଳପ୍ରଦ । ଭାରତୀୟ ସ୍ଥଳସେନାଦ୍ୱାରା ଏହା ବିଧିକୁ ବ୍ୟବହାର କରିବା ପରେ, ସୀମା ଓ ତାଙ୍କ ପତି ଦୀପକଙ୍କୁ ଆର୍ମି କମାଣ୍ଡର ସାଇଟେସନ ମିଳିଛି । ସୀମା ଓ ଦୀପକ ୧୫୦୦୦ ଭାରତୀୟ ସୈନ୍ୟଙ୍କୁ ଦୁଇ ଦଶନ୍ଧି ଧରି ଯୁଦ୍ଧକଳା ଶିକ୍ଷାପ୍ରଦାନ କରି ଆର୍ମି ସାଇଟେସନ ଲାଭ କରିଛନ୍ତି । ଭାରତୀୟ ସେନାର ବିଭିନ୍ନ ବିଭାଗକୁ ସେମାନେ ପ୍ରଶିକ୍ଷଣ ପ୍ରଦାନ କରିଛନ୍ତି ଓ ସେଥିପାଇଁ ସୀମାଙ୍କୁ ବର୍ଷ ତମାମ ବିଭିନ୍ନ ଦୂରାତିଦୂର ସ୍ଥାନରେ ରହିବାକୁ ପଡିଥାଏ । ପରିବାର ସୀମାଙ୍କ ପିତା ରମାକାନ୍ତ ସିନାରୀ ଜଣେ ସ୍ୱାଧୀନତା ସଂଗ୍ରାମୀ ଓ ଗୋଆକୁ ପର୍ତ୍ତୁଗାଲମାନଙ୍କଠାରୁ ସ୍ୱାଧୀନ କରେଇବାରେ ମୁଖ୍ୟ ଭୂମିକା ଗ୍ରହଣ କରିଥିଲେ । ୧୯ବର୍ଷ ବୟସରେ ସୀମା ମେଜର ଦୀପକ ରାଓଙ୍କ ବିବାହ କରିଥିଲେ । ନିଜେ କୌଣସି ସନ୍ତାନ ପ୍ରସବ ନକରି ସେ କୋମଳ ନାମକ ଝିଅକୁ ଆଡପ୍ଟ କରିଛନ୍ତି । କୋମଳ ବୃତିରେ ଜଣେ ଡାକ୍ତର ଓ ବିଶ୍ୱର ଏକମାତ୍ର ମହିଳା, ଯିଏ  "କେଜ ଫାଇଟ" ରେ ଜଣେ ପୁରୁଷ ପ୍ରତିଦ୍ୱନ୍ଦୀଙ୍କୁ ହରେଇଛନ୍ତି । ସମ୍ମାନ ଓ ପୁରସ୍କାର ବିଶ୍ୱ ଶାନ୍ତି ପୁରସ୍କାର -  (ବିଶ୍ୱ ଶାନ୍ତି କଂଗ୍ରେସଦ୍ୱାରା ପ୍ରଦତ୍ତ) ମାଲେସିଆ ସମ୍ମାନ - ୨୦୦୮ ଆମେରିକା ରାଷ୍ଟ୍ରପତି ସ୍ୱେଚ୍ଛାସେବୀ ପୁରସ୍କାର ଭାରତୀୟ ସ୍ଥଳସେନା ମୁଖ୍ୟ ସାଇଟେସନ ଭାରତର ସ୍ୱରାଷ୍ଟ୍ର ମନ୍ତ୍ରୀଙ୍କର ପ୍ରଶଂସାପତ୍ର - ୨୦୦୯ ୱମାନ ଅଫ ସବଷ୍ଟାନ୍ସ  (ସୋସାଇଟି, ସାଭି, ଇଣ୍ଡିଆ ଟୁଡେ, ଫେମିନା ଆଦି ପତ୍ରିକା, ଭିନ୍ନ ଖବରକାଗଜ ଓ ସୋସିଆଲ ମିଡିଆ ତରଫରୁ) ଆନ୍ତର୍ଜାତୀୟ ମହିଳା ଦିବସରେ ତାଙ୍କ ଉପରେ ବିଭିନ ପତ୍ରିକା ତରଫରୁ ଲେଖା ପ୍ରକାଶ ପାଇଥିଲା  ।
ଚିନ୍ତାମଣି ଜେନା  (୧୫ ଅକ୍ଟୋବର ୧୯୪୦ - ୧ ଜୁଲାଇ ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଶିମୂଳିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚିନ୍ତାମଣି ଜେନା ୧୯୪୦ ମସିହାର ଅକ୍ଟୋବର ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚରିଃ ଜେନା ଓ ପତ୍ନୀଙ୍କ ନାମ ରମାମଣୀ ଜେନା । ରାଜନୈତିକ ଜୀବନ ଚିନ୍ତାମଣି ଜେନା ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚିନ୍ତାମଣି ଜେନା ୨୦୨୦ ମସିହାର ଜୁଲାଇ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ପାକିସ୍ତାନରେ ପର୍ଯ୍ୟଟନ ଏକ ବଢୁଥିବା ଶିଳ୍ପ ଅଟେ । ୨୦୧୦ରେ, ଲୋନଲି ପ୍ଲାନେଟ୍ ପତ୍ରିକା ପାକିସ୍ତାନକୁ  "... ପର୍ଯ୍ୟଟନର ପରବର୍ତ୍ତୀ ବଡ଼ ଜିନିଷ"  ବୋଲି କହିଥିଲା । ଦେଶଟି ବିଭିନ୍ନ ଭୌଗଳିକ ଏବଂ ପ୍ରଜାତିର ବ୍ୟକ୍ତିଙ୍କର ସମାହାର, ଏବଂ ଐତିହାସିକ ଏବଂ ସାଂସ୍କୃତିକ ସ୍ଥଳ ମଧ୍ୟ ରହିଛି। ବିଗତ କିଛି ବର୍ଷ ମଧ୍ୟରେ ପର୍ଯ୍ୟଟନରେ ଏହି ଉତ୍ଥାନକୁ ପାକିସ୍ତାନ ସରକାରଙ୍କ ଦେଶର କିଛି ଅଂଶ ପରିଦର୍ଶନ କରିବାକୁ ଚାହୁଁଥିବା ବିଦେଶୀ ପର୍ଯ୍ୟଟକଙ୍କ ପାଇଁ ବାଧ୍ୟତାମୂଳକ  "ବିନା ଆପତ୍ତି ପ୍ରମାଣପତ୍ର"  ଶେଷ କରିବାକୁ ନିଷ୍ପତ୍ତି ନିଆଯାଇଛି। ଏବଂ ଖୋଲୁଛି । ପାକିସ୍ଥାନ ୨୦୨୦ ପାଇଁ ସର୍ବୋତ୍ତମ ଆବାସିକ ଲକ୍ଷ୍ୟସ୍ଥଳ ପଦବାଚ୍ୟ ହୋଇଥିଲା ଓ ପାକିସ୍ଥାନ ମଧ୍ୟ ୨୦୨୦ ପାଇଁ ବିଶ୍ୱର ତୃତୀୟ ସର୍ବୋଚ୍ଚ ସମ୍ଭାବ୍ୟ ଦୁଃସାହସିକ ଲକ୍ଷ୍ୟସ୍ଥଳ ଭାବରେ ଘୋଷଣା ହୋଇଥିଲା ଦେଶରେ ସୁରକ୍ଷା ସୁଦୃଢ଼ ହେବା ସହିତ ପାକିସ୍ତାନରେ ପର୍ଯ୍ୟଟନ ବୃଦ୍ଧି ପାଉଛି । ମାତ୍ର ଦୁଇ ବର୍ଷ ମଧ୍ୟରେ ପାକିସ୍ତାନରେ ପର୍ଯ୍ୟଟନ ୩୦୦%ରୁ ଅଧିକ ବୃଦ୍ଧି ପାଇଛି । ପାକିସ୍ଥାନ ମଧ୍ୟ ୧୭୫ ଦେଶ ପାଇଁ ଅନଲାଇନରେ ଭିସା ପ୍ରେବଶ ସେବା ଉନ୍ମୋଚିତ ଏବଂ ୫୦ ଦେଶ ଆଗମନ ପରେ ଭିସା  (ଭିସା ଅନ ଆରଇଭାଲ୍) ଉତ୍ସର୍ଗ କରାଗଲା, ଯାହା ପାକିସ୍ଥାନକୁ ଏକ ପର୍ଯ୍ୟଟନ ଯାତ୍ରା ସହଜ କଲେ । ପାକିସ୍ତାନ ମଧ୍ୟ ଭ୍ରମଣକାରୀ ବ୍ଲଗର୍ମାନଙ୍କର ଏକ ସ୍ରୋତ ଗ୍ରହଣ କରିଥିଲା, ଯେଉଁମାନେ ଦେଶର ସୌନ୍ଦର୍ଯ୍ୟ ପ୍ରଦର୍ଶନ କରିଥିଲେ, ବିଶେଷ କରି ହୁଞ୍ଜା ଏବଂ ସ୍କାର୍ଡୁ ଭଳି ଉତ୍ତର ଅଞ୍ଚଳଗୁଡ଼ିକରେ ସମୀକ୍ଷା ଶୀତକାଳୀନ କ୍ରୀଡ଼ା ପ୍ରତି ଆଗ୍ରହୀ ବ୍ୟକ୍ତିଙ୍କ ପାଇଁ ମୋହେଞ୍ଜୋ-ଡାରୋ ଏବଂ ହରପ୍ପା ଧ୍ୱଂସଠାରୁ ହିମାଳୟ ପାହାଡ ଷ୍ଟେସନ ପର୍ଯ୍ୟନ୍ତ ଦେଶର ଆକର୍ଷଣ ରହିଛି। ପାକିସ୍ତାନରେ ୭୦୦୦ ମିଟରରୁ ଅଧିକ ଅନେକ ପର୍ବତ ଶିଖର  (ବିଶେଷ କରି 2) ରହିଛି, ଯାହାକି ଦୁଃସାହସିକ ତଥା ପର୍ବତାରୋହୀମାନଙ୍କୁ ଆକର୍ଷିତ କରିଥାଏ  । ପାକିସ୍ତାନର ଉତ୍ତର ଭାଗରେ ଅନେକ ପୁରୁଣା ଦୁର୍ଗ, ପ୍ରାଚୀନ ସ୍ଥାପତ୍ୟ ଏବଂ ହୁଞ୍ଜା, ଚିତ୍ରାଲ୍ ଉପତ୍ୟକା, ଛୋଟ କାଲାଶ୍ ଲୋକ ସମ୍ପ୍ରଦାୟ ଏବଂ ଗିଲ୍ଗିଟ୍ ବାଲ୍ଟିସ୍ତାନର ହୀରା ଜିଲ୍ଲା ଫେରି ମେଡୋସ୍ ରହିଛି । ତିହାସିକ ଖାଇବର ପାଖ୍ଟନଖୱା ପ୍ରଦେଶର ରୋମାନ୍ସ କାଳଜୟୀ ଏବଂ କିମ୍ବଦନ୍ତୀ, ପଞ୍ଜାବ ପ୍ରଦେଶର ଐତିହାସିକ ସହର ଲାହୋର, ପାକିସ୍ତାନର ସାଂସ୍କୃତିକ ରାଜଧାନୀ ରହିଛି, ଯେଉଁଥିରେ ମଗଲ ସ୍ଥାପତ୍ୟର ଅନେକ ଉଦାହରଣ ରହିଛି ଯେପରିକି ବାଦଶାହୀ ମସଜିଦ, ଶାଲିମାର ଉଦ୍ୟାନ, ଜାହଙ୍ଗୀରର ସମାଧି ଏବଂ ଲାହୋର ଦୁର୍ଗ । ପର୍ଯ୍ୟଟନ ଭିସା ୨୦୧୯ରେ ପାକିସ୍ତାନ ପର୍ଯ୍ୟଟନ ବୃଦ୍ଧି ପାଇଁ ପର୍ଯ୍ୟଟନ ଭିସା ଉପଲବ୍ଧତା ବୃଦ୍ଧି କରିଥିଲା। ଏହି ନୂତନ କାର୍ଯ୍ୟକ୍ରମ ଆମେରିକା ସମେତ ୫୦ଟି ଦେଶର ଯାତ୍ରୀଙ୍କୁ ପହଞ୍ଚିବା କ୍ଷଣି ଭିସା  (ଭିସା ଅନ ଆରାଇଭାଲ୍) ପ୍ରଦାନ କରିଥାଏ । ଅନ୍ୟ ୧୭୫ ଦେଶର ନାଗରିକ ଇଣ୍ଟରନେଟରେ ଭିସା ପାଇଁ ଆବେଦନ କରିପାରିବେ। ପୂର୍ବରୁ ବିଦେଶରେ ଥିବା ପାକିସ୍ତାନୀ ଦୂତାବାସରୁ ଭିସା ମିଳିପାରୁଥିଲା। ପ୍ରଦେଶ ଏବଂ ଅଞ୍ଚଳ ଅନୁଯାୟୀ ପର୍ଯ୍ୟଟନ ପାକିସ୍ତାନକୁ ଚାରୋଟି ପ୍ରଦେଶ  ( ବାଲୁଚିସ୍ତାନ, ଖାଇବର ପାଖ୍ଟନଖୱା, ପଞ୍ଜାବ ଏବଂ ସିନ୍ଧ ), ଗୋଟିଏ ଫେଡେରାଲ ଅଞ୍ଚଳ  ( ଇସଲାମାବାଦ ରାଜଧାନୀ ଅଞ୍ଚଳ ) ଏବଂ ଦୁଇଟି ସ୍ୱୟଂଶାସିତ ଅଞ୍ଚଳ  ( ଆଜାଦ ଜାମ୍ମୁ କାଶ୍ମୀର ଏବଂ ଗିଲଗିଟ-ବାଲ୍ଟିସ୍ତାନ )ରେ ବିଭକ୍ତ କରାଯାଇଛି । ଗିଲ୍ଗିଟ୍ ବାଲ୍ଟିସ୍ତାନ ବେଲୁଚିସ୍ତାନ ଖାଇବର ପାଖ୍ଟନଖୱା ପଞ୍ଜାବ ସିନ୍ଧ୍ ଆଜାଦ ଜାମ୍ମୁ କାଶ୍ମୀର ଇସଲାମାବାଦ ରାଜଧାନୀ ଅଞ୍ଚଳ ପର୍ଯ୍ୟଟନ କ୍ଷେତ୍ର ଏବଂ ସ୍ଥାନଗୁଡିକର ତାଲିକା ଅକ୍ଟୋବର ୨୦୦୬ରେ, ଦି ଗାର୍ଡିଆନ୍ ଏହାକୁ ପର୍ଯ୍ୟଟନ ଶିଳ୍ପକୁ ସାହାଯ୍ୟ କରିବା ପାଇଁ  "ପାକିସ୍ତାନର ଶ୍ରେଷ୍ଠ ପାଞ୍ଚଟି ପର୍ଯ୍ୟଟନ ସ୍ଥାନ"  ଭାବରେ ବର୍ଣ୍ଣନା କରିଥିଲା। . ଭ୍ରମଣ ଏବଂ ପର୍ଯ୍ୟଟନ ପରିଷଦର   ଅଭିବୃଦ୍ଧି ଆକଳନ ବିଶ୍ଳେଷଣରେ ପାକିସ୍ତାନ ୨୦୦ ଦେଶ ମଧ୍ୟରୁ ୪୭ ସ୍ଥାନ ପାଇଛି, ଯେଉଁଥିରେ କୁହାଯାଇଛି ଯେ ଯଦି ଦେଶ ଅଧିକ ଶାନ୍ତିପୂର୍ଣ୍ଣ ହୁଏ ତେବେ ପରିଦର୍ଶକ ସଂଖ୍ୟା ବୃଦ୍ଧି ପାଇବ ବୋଲି ପୂର୍ବାନୁମାନ କରାଯାଇଛି।
ବୁସଲଫାନ, ବେପାର ନାମ ମାଇଲେରାନ୍, ହେଉଛି ଏକ ଔଷଧ ଯାହା କ୍ରନିକ୍ ମାଇଲୋଜେନସ୍ ଲ୍ୟୁକେମିଆ  ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଅସ୍ଥି ମଜ୍ଜା ପ୍ରତିରୋପଣ ପୂର୍ବରୁ ମଧ୍ୟ ବ୍ୟବହୃତ ହୋଇପାର । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ବାନ୍ତି, ତରଳ ଝାଡ଼ା, ପାଟି ପ୍ରଦାହ, ରାସ ଦାଗ ଏବଂ ଫୁଲା ଅନ୍ତର୍ଭୁକ୍ତ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ, ଅନୁର୍ବରତା, ଯକୃତ ସମସ୍ୟା, ଫୁସଫୁସ ସମସ୍ୟା ଏବଂ ଅଧିକ କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଆଲକେଲେଟିଙ୍ଗ ପ୍ରତିନିଧି ଭାବରେ କାମକରେ । ୧୯୫୪ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ବୁସଲଫାନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଧ ଭାବରେ ଉପଲବ୍ଧ । ୨ ମିଗ୍ରାର ୨୫ଟି ବଟିକାର ମୂଲ୍ୟ ଯୁକ୍ତରାଜ୍ୟରେ   70 ଥିବାବେଳେ 2021 ସୁଦ୍ଧା ୬୦ ମିଗ୍ରାର ୮ଭାଏଲର ମୂଲ୍ୟ ପ୍ରାୟ ୧,୫୫୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ୮ ଭାଏଲର ମୂଲ୍ୟ ୪୨୦୦ ଡଲାର ।
ଜର୍ଜ ସାଇମନ ଓମ‌  ( :  ; ୧୬ ମାର୍ଚ୍ଚ ୧୭୮୯ - ୬ ଜୁଲାଇ ୧୮୫୪) ଜଣେ ଜର୍ମାନ ପଦାର୍ଥ ବିଜ୍ଞାନୀ ଓ ଗାଣିତିକ ଥିଲେ  । ସେ  "ଓମ 'ଙ୍କ ନିୟମ " ପାଇଁ ଜଣାଶୁଣା । ଜଣେ ସ୍କୁଲ ଶିକ୍ଷକ ଭାବେ ଓମ ଆଲେସାଣ୍ଡ୍ରୋ ଭୋଲଟାଙ୍କଦ୍ୱାରା ଉଦ୍ଭାବିତ ଇଲେକ୍ଟ୍ରୋକେମିକାଲ ସେଲ ଉପରେ ଗବେଷଣା ଆରମ୍ଭ କରିଥିଲେ । ନିଜ ତିଆରି ଯନ୍ତ୍ରପାତି ବ୍ୟବହାର କରି ଓମ ଏକ ନିର୍ଦ୍ଧିଷ୍ଠ ତାପମାତ୍ରାରେ ପରିବାହୀରେ ପ୍ରବାହିତ ବିଦ୍ୟୁତ ଶକ୍ତି ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ ବିଭବ ପାର୍ଥକ୍ୟ ସହିତ ସମାନୁପାତୀ ଓ ପରିବାହୀର ପ୍ରତିରୋଧ ସହିତ ପ୍ରତିଲୋମାନୁପାତୀ ବୋଲି ଆବିଷ୍କାର କରିଥିଲେ । ଏହା ଓମ 'ଙ୍କ ନିୟମ ଭାବେ ଜଣାଶୁଣା । ଜୀବନୀ ପ୍ରାରମ୍ଭିକ ଜୀବନ ଜର୍ଜ ସାଇମନ ଓମ ଏର୍ଲାଜେନର ଏକ ପ୍ରୋଟେଷ୍ଟାଣ୍ଟ ପରିବାରରେ ପିତା ଜୋହାନ ୱଲ୍ଫଗାଙ୍ଗ ଓମଙ୍କ ଔରସ୍ୟରୁ ଓ ମାତା ମାରିଆଏଲିଜାବେଥ ବେକଙ୍କଠାରୁ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଶିକ୍ଷିତ ନ ହୋଇଥିଲେ ମଧ୍ୟ ଓମଙ୍କ ପିତା ଜଣେ ସମ୍ମାନଷ୍ପଦ ବ୍ୟକ୍ତି ଥିଲେ ଯେ, ତାଙ୍କୁ ଉଚ୍ଚଶିକ୍ଷାଲାଭ ପାଇଁ ସହଯୋଗ କରିଥିଲେ । ଓମ ଦମ୍ପତ୍ତିଙ୍କର ସାତଜଣ ସନ୍ତାନଙ୍କ ମଧ୍ୟରୁ କେବଳ ତିନିଜଣ ଜୀବିତ ରହିଥିଲେ: ଜର୍ଜ ସାଇମନ, ତାଙ୍କର ସାନ ଭାଇ ମାର୍ଟିନ, ଯେ ଜଣେ ବହୁ ପ୍ରସିଦ୍ଧ ଗାଣିତିକ ହୋଇଥିଲେ ଓ ତାଙ୍କ ଭଉଣୀ ଏଲିଜାବେଥ ବାର୍ବରା । ତାଙ୍କୁ ଦଶବର୍ଷ ହୋଇଥିଲା ବେଳେ ତାଙ୍କ ମାତାଙ୍କ ଦେହାନ୍ତ ହୋଇଯାଇଥିଲା । ବିଶ୍ୱବିଦ୍ୟାଳୟରେ ଜୀବନ ଜର୍ଜ ଓମ୍ଙ୍କ ପିତା, ତାଙ୍କ ଶିକ୍ଷାର ସୁଯୋଗ ନଷ୍ଟ କରୁଥିବା ଚିନ୍ତା କରି ଓମ୍ଙ୍କୁ ସ୍ୱିଜରଲ୍ୟାଣ୍ଡକୁ ପଠାଇଲେ  ସେପ୍ଟେମ୍ବର 1806ରେ ଓମ୍ ଗୋଟଷ୍ଟାଡ୍ଟ ବେ ନିଡାଉର ଏକ ବିଦ୍ୟାଳୟରେ ଗଣିତ ଶିକ୍ଷକ ଭାବରେ ଏକ ପଦ ଗ୍ରହଣ କରିଥିଲେ  1809 ମସିହାର ପ୍ରାରମ୍ଭରେ କାର୍ଲ ଖ୍ରୀଷ୍ଟିଆନ ଭନ୍ ଲାଙ୍ଗସଡର୍ଫ ଏରଲାଙ୍ଗେନ୍ ବିଶ୍ୱବିଦ୍ୟାଳୟ ଛାଡି ହେଡେଲବର୍ଗ ବିଶ୍ୱବିଦ୍ୟାଳୟରେ ଏକ ପଦବୀ ଗ୍ରହଣ କରିଥିଲେ। ହେମ ହେଡେଲବର୍ଗରେ ଲ୍ୟାଙ୍ଗସଡର୍ଫ ସହିତ ତାଙ୍କର ଗାଣିତିକ ଅଧ୍ୟୟନକୁ ପୁନ ଆରମ୍ଭ କରିବାକୁ ଚାହୁଁଥିଲେ  ଲାଙ୍ଗସଡର୍ଫ, ତଥାପି, ଓମ୍ଙ୍କୁ ନିଜେ ଗାଣିତିକ ଅଧ୍ୟୟନ କରିବାକୁ ପରାମର୍ଶ ଦେଇଥିଲେ ଏବଂ ଓମ୍ ଇଉଲର୍, ଲାପ୍ଲେସ୍ ଏବଂ ଲାକ୍ରୋଏକ୍ସର କାର୍ଯ୍ୟ ପ ିବାକୁ ପରାମର୍ଶ ଦେଇଥିଲେ  ବରଂ ଅନିଚ୍ଛାରେ ଓମ୍ ତାଙ୍କର ପରାମର୍ଶ ଗ୍ରହଣ କଲେ କିନ୍ତୁ ମାର୍ଚ୍ଚ 1809ରେ ସେ ଗୋଟ୍ଟଷ୍ଟାଟ ମଠରେ ନିଜର ଶିକ୍ଷାଦାନ ଛାଡି ନେଚଟେଲରେ ଏକ ଘରୋଇ ଶିକ୍ଷକ ହେବାକୁ ଲାଗିଲେ। ଦୁଇ ବର୍ଷ ଧରି ସେ ଲାଙ୍ଗସଡର୍ଫଙ୍କ ପରାମର୍ଶକୁ ଅନୁସରଣ କରି ଗଣିତ ବିଷୟରେ ବ୍ୟକ୍ତିଗତ ଅଧ୍ୟୟନ ଜାରି ରଖିଥିବାବେଳେ ଜଣେ ଶିକ୍ଷକ ଭାବରେ ତାଙ୍କର ଦାୟିତ୍। ତୁଲାଇଥିଲେ। ତା ପରେ ଏପ୍ରିଲ 1811ରେ ସେ ଏରଲାଙ୍ଗେନ୍ ବିଶ୍ୱବିଦ୍ୟାଳୟକୁ ଫେରିଥିଲେ। କର୍ମମୟ ଜୀବନ ଓମ‌ଙ୍କ ନିଜସ୍ୱ ଅଧ୍ୟୟନ ତାଙ୍କୁ ଡକ୍ଟରେଟ୍ ପାଇଁ ପ୍ରସ୍ତୁତ କରିଥିଲା  ଯାହାକି ସେ ଅକ୍ଟୋବର 25, 1811ରେ ଏରଲାଙ୍ଗେନ୍ ବିଶ୍ୱବିଦ୍ୟାଳୟରୁ ପାଇଥିଲେ। ସେ ସଙ୍ଗେ ସଙ୍ଗେ ଗଣିତରେ ଅଧ୍ୟାପକ ଭାବରେ ଅଧ୍ୟାପିକା ଭାବରେ ଯୋଗ ଦେଇଥିଲେ କିନ୍ତୁ ଆପତ୍ତିଜନକ ଆଶା ହେତୁ ସେ ତିନି ସେମିଷ୍ଟାର ପରେ ଚାଲିଗଲେ। ସେ ଅଧ୍ୟାପକ ଭାବରେ ତାଙ୍କ ବେତନରେ ବଞ୍ଚିପାରିଲେ ନାହିଁ  ବାଭରିଆ ସରକାର ତାଙ୍କୁ ବାମବର୍ଗର ଏକ ଖରାପ ଗୁଣାତ୍ମକ ବିଦ୍ୟାଳୟରେ ଗଣିତ ଏବଂ ପଦାର୍ଥ ବିଜ୍ଞାନର ଶିକ୍ଷକ ଭାବରେ ଏକ ପଦବୀ ପ୍ରଦାନ କରିଥିଲେ ଯାହା ଓମ୍ ଜାନୁଆରୀ 1813ରେ ଗ୍ରହଣ କରିଥିଲେ। ଚାକିରିରେ ଅସନ୍ତୁଷ୍ଟ ହୋଇ ଜର୍ଜ ନିଜର ଦକ୍ଷତା ପ୍ରମାଣ କରିବାର ଏକ ମାଧ୍ୟମ ଭାବରେ ଜ୍ୟାମିତି ଉପରେ ଏକ ପ୍ରାଥମିକ ପାଠ୍ୟ ପୁସ୍ତକ ଲେଖିବା ଆରମ୍ଭ କରିଥିଲେ। ଫେବୃଆରୀ 1816ରେ ସେହି ବିଦ୍ୟାଳୟ ବନ୍ଦ ହୋଇଯାଇଥିଲା। ବାଭରିଆ ସରକାର ତା ପରେ ଓମ୍ଙ୍କୁ ବାମବର୍ଗର ଏକ ଜନଗହଳି ପୂର୍ଣ୍ଣ ବିଦ୍ୟାଳୟକୁ ଗଣିତ ଶିକ୍ଷାଦାନରେ ସାହାଯ୍ୟ କରିବାକୁ ପଠାଇଲେ। ଓମଙ୍କ ନିୟମ ଏକ ନିର୍ଦ୍ଧିଷ୍ଠ ତାପମାତ୍ରାରେ ପରିବାହୀରେ ପ୍ରବାହିତ ବିଦ୍ୟୁତ୍ ଶକ୍ତି ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ ବିଭବ ପାର୍ଥକ୍ୟ ସହିତ ସମାନୁପାତୀ ଓ ପରିବାହୀର ପ୍ରତିରୋଧ ସହିତ ପ୍ରତିଲୋମାନୁପାତୀ । ଓମ 'ଙ୍କ ଶବ୍ଦ ନିୟମ ଓମ' ଙ୍କ ଶବ୍ଦ ନିୟମ, ଶବ୍ଦ ପ୍ରବାହୀ ନିୟମ ବା କେବଳ ଓମ 'ଙ୍କ ନାମରେ ଜଣା ଏହି ନିୟମ ଅନୁସାରେ, କାନ ଏକାଧିକ ହାର୍ମୋନିକ ଶବ୍ଦତରଙ୍ଗମାନଙ୍କୁ ଏକ ସାମୁହିକ ଧ୍ୱନି ଭାବେ ଗ୍ରହଣ କରିଥାଏ । ଏହା ସମ୍ପୂର୍ଣ୍ଣ ସତ ଭାବେ ଗ୍ରହଣ କରାଯାଇନାହିଁ ।
ଆଲପୋର୍ଟ ସିଣ୍ଡ୍ରୋମ, ପୂର୍ବ ନାମ ବଂଶାନୁକ୍ରମିକ ନେଫ୍ରାଇଟିସ୍, ଏକ ଜେନେଟିକ ରୋଗ ଯେଉଁଥିରେ ବୃକ୍‌କ ରୋଗ, ଶ୍ରବଣହାନୀ ଏବଂ ଆଖି ସମସ୍ୟା ହୋଇପାରେ  ରକ୍ତମେହ ହେଉଛି ସବୁଠାରୁ ସାଧାରଣ ଲକ୍ଷଣ  ଅନ୍ୟାନ୍ୟ ଲକ୍ଷଣ ମଧ୍ୟରେ ମୂତ୍ରରେ ପୁଷ୍ଟିସାର ପତନ, ଉଚ୍ଚ ରକ୍ତଚାପ, ଇଡିମା, ଆଖିରେ ଅସ୍ୱାଭାବିକ ଜବକାଚ ଏବଂ ଧୀରେ ଧୀରେ ବୃକ୍‌କ ବିଫଳତା ଆରମ୍ଭ ହୋଇପାରେ। ପ୍ରାୟ ୧୬ରୁ ୩୫ ବର୍ଷ ବୟସରେ ବୃକ୍‌କ ବିଫଳତା ହୋଇପାରେ  ଏହା ଏକ ଏକ୍ସ-ଲିଙ୍କ  (୬୫% ରୋଗ) ଅଟୋସୋମାଲ ରିସେସିଭ  (୧୫%) କିମ୍ବା ଅଟୋସୋମାଲ ପ୍ରାଧାନ୍ୟ  (୨୦%) ପଦ୍ଧତିରେ ଉତ୍ତରାଧିକାର ସୂତ୍ରରେ ହୋଇପାରେ  ଅନ୍ତର୍ନିହିତ ପ୍ରଣାଳୀରେ ଅସ୍ୱାଭାବିକ ଟାଇପ ୪ କୋଲାଜେନ ଥାଏ ଯାହା ବୃକ୍‌କ, କାନ ଏବଂ ଆଖିରେ ଏକ ଗଠନମୂଳକ ପଦାର୍ଥ ଭାବରେ ଥାଏ  ଲକ୍ଷଣ ଦେଖି ରୋଗ ସନ୍ଦେହ କରାଯାଏ ଏବଂ ଜେନେଟିକ ପରୀକ୍ଷଣ ତ‌ଥା ତନ୍ତୁ ବାୟୋପ୍ସି କରି ରୋଗ ଥିବା ନିଶ୍ଚିତ କରାଯାଏ । ରୋଗୀର ଅବସ୍ଥା ଅଧିକ ଖରାପ ଦିଗକୁ ନ ଯିବା ପାଇଁ ଏହାର ଚିକିତ୍ସାରେ ଏସିଇ ଇନହିବିଟର ବ୍ୟବ‌ହାର କରାଯାଏ । ବୃକ୍‌କ ବିଫଳତା ପାଇଁ ଡାଏଲିସିସ ବା ବୃକ୍‌କ ପ୍ରତିରୋପଣ ଆବଶ୍ୟକ ହୋଇପାରେ। ଜନ୍ମ ହୋଇଥିବା ପ୍ରାୟ ୫୦,୦୦୦ ଲୋକ ମଧ୍ୟରୁ ଜଣେ ଏହି ରୋଗରେ ଆକ୍ରାନ୍ତ ହୁଏ । ପୁରୁଷମାନେ ମହିଳାମାନଙ୍କ ଅପେକ୍ଷା ଅଧିକ ଲକ୍ଷଣପ୍ରଦ ଅଟନ୍ତି  ଏହି ବିକୃତି ପ୍ରଥମେ ୧୯୨୭ ମସିହାରେ ଗୋଟିଏ ବ୍ରିଟିଶ ପରିବାରରେ ହେଇଥିବା ଲକ୍ଷ କରିଥିଲେ ଚିକିତ୍ସକ ସେସିଲ ଏ ଆଲପୋର୍ଟ ।
କ୍ୱିନୁପ୍ରିଷ୍ଟିନ/ଡାଲଫୋପ୍ରିଷ୍ଟିନ, ସିନର୍ସିଡ୍ ଏହା ବିକ୍ରୟ ନାମ, ହେଉଛି ଦୁଇଟି ଆଣ୍ଟିବାୟୋଟିକର ମିଶ୍ରଣ ଯାହା ଷ୍ଟାଫିଲୋକୋକାଇ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ, ଯେପରିକି ମେଥିସିଲିନ୍-ପ୍ରତିରୋଧୀ ଷ୍ଟାଫିଲୋକୋକସ ଅରିଅସ୍   ଏବଂ ଭାନକୋମାଇସିନ୍-ପ୍ରତିରୋଧକ ଏଣ୍ଟେରୋକୋକସ ଫ୍ୟାସିୟମ୍   । ଭିଆରଇ ବିରୋଧରେ ଏହା ଅତ୍ୟନ୍ତ ପ୍ରଭାବଶାଳୀ ନୁହେଁ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ, ଅଇ, ତରଳ ଝାଡ଼ା, ଗଣ୍ଠି ଏବଂ ମାଂସପେଶୀ ଯନ୍ତ୍ରଣା, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲଷ୍ଟ୍ରିଡିଅମ ଡିଫିସିଲ ସଂକ୍ରମଣ ଏବଂ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ  କ୍ୱିନୁପ୍ରିଷ୍ଟିନ ଏବଂ ଡାଲଫୋପ୍ରିଷ୍ଟିନ ଉଭୟ ଷ୍ଟ୍ରେପଟୋଗ୍ରାମିନ ଆଣ୍ଟିବାୟୋଟିକ ଯାହା ପ୍ରିଷ୍ଟାଇନାମାଇସିନରୁ ନିର୍ମିତ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୩୫୦ ମିଗ୍ରା/୧୫୦ ମିଗ୍ରା ବିଶିଷ୍ଟ ୧୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୪୯୦୦ ଡଲାର ଥିଲା । ଯୁକ୍ତରାଜ୍ୟରେ ଏହା ୨୦୧୮ ପରଠାରୁ ଆଉ ଉପଲବ୍ଧ ନାହିଁ ।
ସାମରଲାକୋଟା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଏଅସ୍ତ୍ ଗୋଦବରି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାମରଲାକୋଟା ସହରର ମୋଟ ଜନସଂଖ୍ୟା ୫୩୪୦୨ ଅଟେ । ସେଥି ମଧ୍ୟରୁ ୪୯.୭୩% ଜଣ ପରୁଷ ହୋଇଥିବା ବେଳେ ୫୦.୨୭% ଜଣ ନାରୀ ଅଟନ୍ତି । ସାମରଲାକୋଟାର ସାକ୍ଷରତା ହାର ୬୦.୩୭% ଅଟେ । ଏହା ଜାତୀୟ ହାରଠାରୁ ୪.୪୭% ପ୍ରତିଶତ ଅଧିକ ଅଟେ । ସେଥିରୁ ୩୨.୩୯% ପ୍ରତିଶତ ପୁରୁଷ ଓ ୨୭.୯୭% ନାରୀ ଅଟନ୍ତି । ୧୧.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ସାମରଲାକୋଟାର ସରକାରୀ ଭାଷା ଅଟେ ।
କୋଦୁଙ୍ଗାଲ୍ଲୁର୍ ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଥ୍ରିସ୍ସୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଦୁଙ୍ଗାଲ୍ଲୁର୍ ୧୦.୨୨୨୨ ଉତ୍ତର ଅକ୍ଷାଂଶ ଓ ୭୬.୧୯୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଦୁଙ୍ଗାଲ୍ଲୁର୍ ସହରର ମୋଟ ଜନସଂଖ୍ୟା ୩୩୫୪୩ ଅଟେ । ସେଥି ମଧ୍ୟରୁ ୪୭.୩୫% ଜଣ ପରୁଷ ହୋଇଥିବା ବେଳେ ୫୨.୬୫% ଜଣ ନାରୀ ଅଟନ୍ତି । କୋଦୁଙ୍ଗାଲ୍ଲୁର୍ର ସାକ୍ଷରତା ହାର ୮୩.୪୬% ଅଟେ । ଏହା ଜାତୀୟ ହାରଠାରୁ -୧୮.୬୨% ପ୍ରତିଶତ କମ ଅଟେ । ସେଥିରୁ ୪୦.୭୦% ପ୍ରତିଶତ ପୁରୁଷ ଓ ୪୨.୭୬% ନାରୀ ଅଟନ୍ତି । ୧୦.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କୋଦୁଙ୍ଗାଲ୍ଲୁର୍ର ସରକାରୀ ଭାଷା ଅଟେ ।
ଧୂନ୍ଧର , ଜଯପୁର ଅଞ୍ଚଳ ମଧ୍ୟ କୁହାଯାଏ ,ଭାରତୀୟ ରାଜ୍ୟ ରାଜସ୍ଥାନର ଏକ ଏଇତିହାସିକ ଅଞ୍ଚଳ । ଏହା ଜଯପୁର ଜିଲ୍ଲା ଦୌସା , ସୱାଇ ମାଧୋପୁର,ଟୋଙ୍କ ଓ କରୌଲି ଜିଲ୍ଲାର ଉରରରାଞ୍ଚଳକୁ କୁହା ଯାଏ । ଏହି ଅଞ୍ଚଳ ରାଜସ୍ଥାନର ପୂର୍ବ-କେନ୍ଦ୍ରରେ ରହିଛି ଓ ଉତ୍ତର ପଶ୍ଚିମ ଦିଗରେ ଅରାବଳି ପର୍ବତ ମାଳ , ପଶ୍ଚିମରେ ଆଜମେର, ଦକ୍ଷିଣ ପଶ୍ଚିମରେ ମେବାର , ଦକ୍ଷିଣରେ ହତୋଡି ଓ ପୂର୍ବରେ ଅଲୱାର , ଭରତପୁର , ଓ କରୌଲି ଜିଲ୍ଲାରହିଛି । ଭୌଗୋଳିକ ସ୍ଥିତି 1900 ମସିହାରେ ଜଯପୁର ରାଜାଙ୍କ ସମୟ ରେ ଏହି ଅଞ୍ଚଳର ସମୁଦାୟ ଆୟତନ 15,579  ( 40,349 ବର୍ଗ କିଲୋମିଟର ) ବର୍ଗ ମାଇଲ ଥିଲା ଦକ୍ଷିଣ କେନ୍ଦ୍ର ଅଞ୍ଚଳ ବନାଶ ନଦୀର ବେସିନ ଅଞ୍ଚଳ ଓ ଧୁନ୍ଦ ନଦୀ ଅଞ୍ଚଳ ଥିଲା  । ଉତ୍ତରାଞ୍ଚଳରେ ବନଗଙ୍ଗା ରହିଛି । ଇତିହାସ ପ୍ରାଚୀନ କଳାରେ ଜଯପୁର ରାଜ୍ୟ ଅମ୍ବର ବାଆ ଧୂନ୍ଧର ନାମରେ ପରିଚିତ ଥାଇ ମିନା ବଂଶଦ୍ୱାରା ଶାସିତ ହଉଥିଲା । ସଂସ୍କୃତି ଏଠାରେ ପ୍ରାଚୀନ କାଳରେ ଜୈନ ଧର୍ମର ବିଶେଷ ପ୍ରସାର ହେଇଥିଲା । ଏଠାରେ ଅଦ୍ୟାବଧି 17 ଶ ଶତାବ୍ଦୀରେ ବ୍ୟାପକ ହେଇଥିବା ଜୈନ ସ୍ମୃତି ସବୁ ରହିଛି ।
ଗ୍ରେଗୋରୀ ପାଞ୍ଜି ଅନୁସାରେ ୩୧ ଜାନୁଆରୀ ବର୍ଷର ୩୧ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୩୪ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୩୫ ଦିନ   ।
ଦେଶର ପ୍ରମୁଖ ଧର୍ମପୀଠମାନଙ୍କ ମଧ୍ୟରେ କାଞ୍ଚି କୈଳାସନାଥାର ମନ୍ଦିର ଅନ୍ୟତମ। ଏହି ମନ୍ଦିର ତାମିଲନାଡୁର କାଞ୍ଚିପୁରମଠାରେ ଅବସ୍ଥିତ।
ଟୋରେମିଫେନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଫାରେଷ୍ଟନ୍ ଏକ ବେପାର ନାମ, ହେଉଛି ଏକ ଔଷଧ ଯାହା ମୁଖ୍ୟତଃ ଋତୁବନ୍ଦ ମହିଳାମାନଙ୍କର ଆଗେଇ ଯାଇଥିବା ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପ୍ରୋଷ୍ଟେଟ କର୍କଟର ପ୍ରତିରୋଧ ପାଇଁ ମଧ୍ୟ ବ୍ୟବହୃତ ହୋଇପାରେ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁହଁ ଗରମ ଯୁକ୍ତ ଲାଲ, ଝାଳ ବୋହିବା, ଅଇ, ବାନ୍ତି, ମୁଣ୍ଡ ବୁଲାଇବା, ଯୋନୀ ସ୍ରାବ ହେବା ଏବଂ ଯୋନୀ ରକ୍ତସ୍ରାବ ହୋଇପାରେ । ଏହା ରକ୍ତ ଜମାଟ ବାନ୍ଧିବା, ଅନିୟମିତ ହୃଦସ୍ପନ୍ଦନ, ମୋତିଆବିନ୍ଦୁ, ଦୃଷ୍ଟିହାନୀ, ଅଧିକ ଯକୃତ ଏନଜାଇମ୍, ଏଣ୍ଡୋମେଟ୍ରିଆଲ୍ ହାଇପରପ୍ଲାସିଆ ଏବଂ ଗର୍ଭାଶୟ ଅନ୍ତଃସ୍ତର କର୍କଟ ରୋଗ ମଧ୍ୟ ସୃଷ୍ଟି କରିପାରେ । ଅସ୍ଥି ମେଟାଷ୍ଟାସିସ ଥିବା ମହିଳାମାନଙ୍କଠାରେ ଉଚ୍ଚ ରକ୍ତ କ୍ୟାଲସିୟମ୍ ସ୍ତର ହୋଇପାରେ । ଏହି ଔଷଧ ହେଉଛି ଏକ ଚୟନ‌କୃତ ଏଷ୍ଟ୍ରୋଜେନ୍ ରିସେପ୍ଟର ମୋଡ୍ୟୁଲେଟର   ଏବଂ ତେଣୁ ଏହା ଜୈବିକ ଲକ୍ଷଧାରୀ ଏଷ୍ଟ୍ରାଡିଓଲ ଭଳି ଏକ ମିଶ୍ରିତ ଆଗୋନିଷ୍ଟ-ଆଣ୍ଟାଗୋନିଷ୍ଟ ଅଭିଗ୍ରାହକ । ଏହାର ହାଡ଼, ଗର୍ଭାଶୟ ଓ ଯକୃତ ଉପରେ ଏଷ୍ଟ୍ରୋଜେନିକ ପ୍ରଭାବ ଏବଂ ସ୍ତନ ଉପରେରେ ଆଣ୍ଟିଏଷ୍ଟ୍ରୋଜେନିକ୍ ପ୍ରଭାବ ରହିଛି । ଏହା ଏକ ଟ୍ରାଇଫିନାଇଲଏଥିଲିନ୍ ବ୍ୟୁତ୍ପନ୍ନ ଏବଂ ଟାମୋକ୍ସିଫେନ୍ ସହିତ ନିବିଡ଼ ସମ୍ପର୍କ ଅଛି । ୧୯୯୬ ମସିହାରେ ୟୁରୋପରେ ଏବଂ ୧୯୯୭ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଟୋରେମିଫେନ ଅନୁମୋଦିତ ହୋଇଥିଲା । ୧୯୭୮ ମସିହାରେ ଟାମୋକ୍ସିଫେନ୍ ପରଠାରୁ ଏହା ପ୍ରଥମ ଆଣ୍ଟିଏଷ୍ଟ୍ରୋଜେନ୍ ଭାବରେ ପ୍ରବର୍ତ୍ତିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଔଷଧ ବ୍ୟବ‌ହାର ପାଇଁ ପ୍ରାୟ ୩୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୨୫ ଡଲାର ଅଟେ ।
ପନ୍ତନଗର ବିମାନ ବନ୍ଦର  ( : , : ) ଭାରତୀୟ ରାଜ୍ୟ ଉତ୍ତରାଖଣ୍ଡର ଏକ ଘରେଇ ଉଡାଣ ବିମାନ ବନ୍ଦର  । ଏହା ଉଧାମ ସିଂହ ନଗର ଜିଲ୍ଲାର ପନ୍ତନଗରଠାରେ ଅବସ୍ଥିତ । ଏହି ନ୍ୱିମାନ ବନ୍ଦରକୁ ଭାରତୀୟ ବିମାନବନ୍ଦର କର୍ତୁପକ୍ଷ ପରିଚାଳନା କରିଥାନ୍ତି । ଏହା ନୈନିତାଲ ,  ( 65 କିଲୋମିଟର ) ଭିମତାଳ  (50) ରାନୀଖେଟ  (110) ଓ ଜିମ କରବେତ ଜାତୀୟ ପାର୍କ  (120) ପହଞ୍ଚିବାକୁ ନିକଟତମ ବିମାନ ବନ୍ଦର  । . ଇତିହାସ 2008 ମସିହା ଯାଏ ଏହି ବିମାନ ବନ୍ଦର କେବଳ ସାନ ବିମାନ ଅବତରଣ ପାଇଁ ଉପଯୁକ୍ତ ଥିଲା ।75 କୋଟି ଟଙ୍କା ଖରଚରେ ଏହି ବିମାନ ବନଦାରର ରାନୱେ ପରିବର୍ଦ୍ଧନ କରି 4500 ଫୁଟ କଳା ପରେ ବଡ ଆକାର ବିମାନ ମଧ୍ୟ ଅବତରଣ କରି ପାରୁଛି । . ଉତ୍ତରାଖଣ୍ଡ ସରକାର ଏହି ବିମାନ ବନ୍ଦରରୁ ଦିଲ୍ଲୀକୁ ବିମାନ ଚଳାଚଳ ପାଇଁ ସବସିଡି ମଧ୍ୟ 2005 ମସିହାରୁ 2008 ମସିହା ଯାଏ ଦେଇଥିଲେ । .2008 ମସିହାରୁ ସବସିଡି ବନ୍ଦ କରି ସରକାର ଡେକାନ ଏୟାର ବିମାନ ଚଳେଇଥିଲେ । ପରେ କିଂଫିଶର ବିମାନ ଚଳାଚଳ କରିଥିଲା । ତାହା ବନ୍ଦ ହେଲା ପରେ ଆଉ ବିମାନ ସେବା ରହିନଥିଲା । . ବର୍ତ୍ତମାନ ଏୟାର ଇଣ୍ଡିଆର ଏକ ବିମାନ ଚଳାଚଳ କରେ । 2015 ମସିହାରୁ ଏହାକୁ କରଗୋ ବିମାନ ପାଇଁ ଉପଯୁକ୍ତ କରିବାକୁ ଆହୁରି ଉନ୍ନତିକରଣ କରାଯାଉଛି ।
ନିବାରଣ ଜେନା  (ଜନ୍ମ: ୨୯ ମାର୍ଚ୍ଚ ୧୯୫୭) ଜଣେ ଭାରତୀୟ ଓଡ଼ିଆ ଲେଖକ ଓ ସେ ମୁଖ୍ୟତଃ ଗଳ୍ପ ରଚନା ନିମନ୍ତେ ଜଣା  । ୨୦୨୧ ମସିହାରେ ସେ ଜଗଦୀଶ ଯୁବ ସମ୍ମାନ ପାଇବାକୁ ମନୋନୀତ ହୋଇଥିଲେ । ତାଙ୍କ ପ୍ରମୁଖ ରଚନା ମଧ୍ୟରେ ଅହଲ୍ୟା ଡାକେ  (୨୦୦୬) ଓ ଶଙ୍ଖେ ସମୁଦ୍ର  (୨୦୦୭) ଅନ୍ୟତମ  । ପ୍ରାରମ୍ଭିକ ଜୀବନ ଓ ଶିକ୍ଷା ନିବାରଣ ଜେନା ଓଡ଼ିଶାର ବାଲେଶ୍ୱର ଜିଲ୍ଲାସ୍ଥିତ ଜାମକୁଣ୍ଡାଠାରେ ୧୯୫୭ ମସିହା ମାର୍ଚ୍ଚ ୨୯ ତାରିଖରେ ଜନ୍ମଗ୍ରହଣ କରିଥିଲେ । ସାହିତ୍ୟ ରଚନା ସେ ପ୍ରାଥମିକ ସ୍କୁଲରେ ପଢ଼ିବା ବେଳେ ସାଥି ପିଲାଙ୍କ ସାଙ୍ଗେ ମିଶି ନାଟକ କରିବା ବେଳେ ସଂଳାପ ଲେଖାରୁ ସାହିତ୍ୟ ରଚନା ଆରମ୍ଭ କରିଥିଲେ । ପରେ ଉଚ୍ଚବିଦ୍ୟାଳୟର ସ୍ମରଣିକାରେ ଇଂରାଜୀରେ କବିତା ଓ ପରେ ମହାବିଦ୍ୟାଳୟ ପତ୍ରିକାରେ ଓଡ଼ିଆରେ କବିତା ଲେଖିଥିଲେ । ପରେ ଓଡ଼ିଆ ପତ୍ରପତ୍ରିକା ପାଇଁ କବିତା ଓ ଆକାଶବାଣୀ କଟକ ପାଇଁ ଗଳ୍ପ ରଚନା କରିଥିଲେ । ଏହା ପରଠାରୁ ସେ ବିଶେଷ କରି ଗଳ୍ପ ଓ ଉପନ୍ୟାସ ରଚନା କରିଛନ୍ତି । ତାଙ୍କ ରଚନାରେ ସାଧାରଣତଃ ସାମାଜିକ ରୂପ ଓ ପରିବର୍ତ୍ତନ ବର୍ଣ୍ଣିତ । ରଚନାବଳୀ ଗଳ୍ପ ଅରଣ୍ୟର ଅଜଗର ନିଜ ଲୋକମାନେ ପ୍ରିୟ ପରିଜନ ସୁନିର୍ବାଚିତ ଗଳ୍ପ ଦେହର ଦୋହା ହାୟ  ନାଟୁ ସୋରେନ୍ ବାପାଙ୍କ ଶେଷ ହସ ପରକୀୟା ମେଘମୋହ ବିଶ୍ୱାସର ଭୂମି ଉପନ୍ୟାସ ବୈକୁଣ୍ଠ ସମାନ ଆହା ଶଙ୍ଖେ ସମୁଦ୍ର ଅହଲ୍ୟା ଡାକେ ଆ କେତେଦିନକୁ ମନ ବାଷ୍ଟାର୍ଡ ଏମିତି ବାପାମାନେ ପ୍ରବନ୍ଧ ଶହେ ଦଶ ବର୍ଷର ଓଡ଼ିଆ ଗଳ୍ପ ଓ ଗାଳ୍ପିକ ଓଡ଼ିଆ ଗଳ୍ପର ନୂତନ ଧାରା ପ୍ରବର୍ତ୍ତକ ଜଗଦୀଶ ମହାନ୍ତି ସମ୍ମାନ ଓ ପୁରସ୍କାର ୨୦୨୧ ମସିହାରେ ସେ ଜଗଦୀଶ ଯୁବ ସମ୍ମାନ ପାଇବାକୁ ମନୋନୀତ ହୋଇଥିଲେ । ସେ ଦୀକ୍ଷା ପୁରସ୍କାର, ତୀରତରଙ୍ଗ ଗଳ୍ପ ପୁରସ୍କାର, ଗୋକରଣ୍ଣିକା ସମ୍ବର୍ଦ୍ଧନା, ବିବର୍ତ୍ତନ ଗଳ୍ପ ପୁରସ୍କାର ଆଦି ମଧ୍ୟ ପାଇଥିଲେ ।
ପ୍ରୀତିର ଇତି, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରଘୁ ମିଶ୍ର । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ମିହିର ଦାସ, ରାଧା ପଣ୍ଡା, ଜୟୀରାମ ସାମଲ, ପ୍ରିୟଙ୍କା ଉପେନ୍ଦ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ରାଧା ପଣ୍ଡା ଜୟୀରାମ ସାମଲ ପ୍ରିୟଙ୍କା ଉପେନ୍ଦ୍ର ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ମମତା ସାହୁ, ମହମ୍ମଦ ସାଜିଦ୍, ସୁବାଷ ଦାସ, ତୃପ୍ତି ଦାସ, ସୁବୀର ଦାସ, ଶ୍ରୀକାନ୍ତ ଦାସ, ଗୀତା ଦାସ, ସ୍ୱାଗତିକା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପକ୍ଷୀମାନଙ୍କର ବିବର୍ତ୍ତନ ଓ ବର୍ଗୀକରଣ ପ୍ରଥମ ଜୀବବିଜ୍ଞାନ ଭିତ୍ତିକ ଶ୍ରେଣୀବିଭାଗ ଫ୍ରାନସିସ ୱିଲୁଗ୍ୱୀ   ଓ ଜନ୍ରେ   ତାଙ୍କ ରେ ଲେଖିଥିଲେ ।
ୟେଲୋ ଫିଭର ଟିକା ଏକ ପ୍ରକାର ଟିକା ଯାହା ୟେଲୋ ଫିଭର ରୋଗରୁ ସୁରକ୍ଷା ପ୍ରଦାନ କରେ । ଏହା ଏକ ଭୁତାଣୁ ଜନିତ ରୋଗ ଯାହା ଆଫ୍ରିକା ତ‌ଥା ଦକ୍ଷିଣ ଆମେରିକାରେ ଦେଖାଯାଏ । ଏହି ଟିକା ନେବାରେକ ମାସ ମଧ୍ୟରେ ୯୯% ଲୋକଙ୍କର ଇମ୍ମ୍ୟୁନିଟି ଆସିଯାଏ । ଏହି ଟିକା ଦାନ କରି ବିସ୍ତୃତ ମଡ଼କ ରୋକିହୁଏ । ମାଂସପେଶୀ ଇଞ୍ଜେକସନ ବା ଚର୍ମତଳ ଇଞ୍ଜେକସନ ଆକାରରେ ଏହା ଦିଆଯାଏ । ଏହି ରୋଗ ପ୍ରବଣ ସମସ୍ତ ଦେଶରେ ରୁଟିନ ଟିକାକରଣ ସମୟରେ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ସଂସ୍ଥା ସୁପାରିସ କରିଛି  । ଏହି ଟିକା ୯ରୁ ୧୨ ମାସ ବୟସରେ ଦେବା ଉଚିତ ।ଏହି ରୋଗ ହେଉଥିବା ଯାଗାକୁ ଯାଉଥିବା ଲୋକ ଟିକା ନେବା ଉଚିତ । ସାଧାରଣତଃ ପ୍ରଥମ ଡୋଜ ପରେ ଆଉ ଟିକା ଆବଶ୍ୟକ ହୁଏନାହିଁ । ୟେଲୋ ଫିଭର ଟିକା ସାଧରଣତଃ ନିରାପଦ । ଲକ୍ଷଣ ବିହୀଣ ଏଚଆଇଭି ସଂକ୍ରମଣ ଥିଲେ ଏହା ନିରାପଦ । ସାମାନ୍ୟ ମୁଣ୍ଡବଥା, ମାଂସପେଶୀ ଯନ୍ତ୍ରଣା, ଇଞ୍ଜେକସନ ନେଇଥିବା ସ୍ଥାନରେ କଷ୍ଟ, ଜ୍ୱର ଓ ରାସ ହୋଇପାରେ । ଏନ ନିୟୁତ ଟିକା ଦେଲେ ୮ ଜଣକୁ ସାଙ୍ଘିତିକ ଆଲର୍ଜି ଓ ୩ ଜଣଙ୍କର ଅଙ୍ଗ ଫେଲ ହେବା ସମ୍ଭାବନା ଥାଏ । ଗର୍ଭାବସ୍ଥାରେ ଏହା ନିରାପଦ, ତେଣୁ ସଂକ୍ରମଣ ସଂଭାବନା ଥିଲେ ଏହା ଦେବା ଉଚିତ । ଦୁର୍ବଳ ଇମ୍ମ୍ୟୁନିଟି ଥିବା ଲୋକଙ୍କୁ ଦେବା ଉଚିତ ନୁହେଁ । ୟେଲୋ ଫିଭର ଟିକା ସନ ୧୯୩୮ରେ ପ୍ରଥମେ ବ୍ୟବ‌ହୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ପ୍ରତି ଡୋଜ ପିଛା ୪.୩୦ରୁ ୨୧.୩୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଟିକାର ମୂଲ୍ୟ ୫୦ରୁ ୧୦୦ ଡଲାର । ଦୁର୍ବଳିକୃତ ୟେଲୋ ଫିଭର ଭୁତାଣୁରୁ ଏହି ଟିକା ପ୍ରସ୍ତୁତ କରାଯାଏ ।
ପ୍ଲାସେଣ୍ଟା ପ୍ରିଭିଆ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ଜରାୟୁର   ସର୍ଭିକ୍ସ ଦ୍ୱାର   ପାଖରେ ପ୍ଲାସେଣ୍ଟା   ସଂଯୁକ୍ତ ହୋଇଥାଏ  । ମୂଖ୍ୟ ଲକ୍ଷଣରେ ଗର୍ଭାବସ୍ଥାର ଦ୍ୱିତୀୟାର୍ଦ୍ଧରେ ଯୋନୀପଥ ରକ୍ତସ୍ରାବ   ହୁଏ । ଉଜ୍ଜ୍ୱଳ ଲାଲ ରଙ୍ଗର ରକ୍ତସ୍ରାବ ବିନା ଯନ୍ତ୍ରଣାରେ ହୁଏ । ରୋଗ ଜଟିଳ ହେଲେ ପ୍ରସବ ପର ରକ୍ତସ୍ରାବ  , ହେମିରେଜିକ ସକ    ଓ ପ୍ଲାସେଣ୍ଟା ଆକ୍ରିଟା   ହୋଇପାରେ । ଅନ୍ୟ ପକ୍ଷରେ ଶିଶୁର ଫିଟସ ବିକାଶ କମ ହୋଇଯାଏ   । ଏହି ରୋଗ ସଙ୍କଟ ସୃଷ୍ଟି କରିବାରେ ଅଧିକ ବୟସରେ ଗର୍ଭ, ଧୂମ୍ରପାନ   , ପୂର୍ବରୁ ସିଜରିଆନ ସେକସନ  , ପ୍ରସବ ପ୍ରବର୍ତ୍ତନ  , ବା ଗର୍ଭ ସମାପ୍ତ କରିବା   ସକ୍ଷମ ହୁଅନ୍ତି । ଅଲଟ୍ରାସାଉଣ୍ଡ   କରି ରୋଗ ନିର୍ଣ୍ଣୟ କରାଯାଏ । ଏହି ରୋଗକୁ ଗର୍ଭାବସ୍ଥାର ଜଟିଳତା   ଶ୍ରେଣୀରେ ଅନ୍ତର୍ଭୁକ୍ତ କରାଯାଏ । ଗର୍ଭ    ୩୬ ମାସ ପୂର୍ବରୁ ହୋଇଥିଲେ ଓ ସ୍ୱଳ୍ପ ପରିମାଣ ରକ୍ତସ୍ରାବ ହେଉଥିଲେ ବିଛଣା ବିଶ୍ରାମ   ଓ ଯୌନ ସମ୍ଭୋଗ   ଏଡ଼େଇବାକୁ ଉପଦେଶ ଦିଆଯାଏ । ଏହି ସମୟରେ କର୍ଟିକୋସ୍ଟିରଏଡ   ଦେଇ ଗର୍ଭସ୍ଥ ଶିଶୁର ଫୁସଫୁସ ବିକାଶ କରିବାରେ ସାହାଯ୍ୟ କରାଯାଏ । ଗର୍ଭ ୩୬ ମାସ ପରେ ଥିଲେ ଓ ଉଲ୍ଲେଖନୀୟ ରକ୍ତସ୍ରାବ ଥିଲେ ସିଜରିଆନ ସେକସନ କରିବାକୁ ଉପଦେଶ ଦିଆଯାଏ । ଗର୍ଭ ଆରମ୍ଭ ସମୟରେ ଏ ରୋଗ ହେଲେ ସ୍ୱୟଂ ଉପଶମ ହୋଇଯାଏ । ମୋଟ ଗର୍ଭିଣୀ ସଂଖ୍ୟାର ୦.୫% ଏହି ରୋଗର ଶିକାର ହୁଅନ୍ତି । ଚାରି ଥର ସିଜରିଆନ ସେକସନ ହେବା ପରେ ଏହା ୧୦% ଗର୍ଭିଣୀଙ୍କୁ ଆକ୍ରମଣ କରେ । ବିଂଶ ଶତାବ୍ଦୀର ଶେଷ ଭାଗ ଓ ଏକବିଂଶ ଶତାବ୍ଦୀର ପ୍ରାରମ୍ଭରେ ଏହି ସଂଖ୍ୟା ବଢ଼ୁଥିବା ଦେଖାଯାଉଛି । ଏହି ରୋଗ ବିଷୟ ପ୍ରଥମେ ସନ ୧୬୮୫ରେ ପଲ ପୋର୍ଟାଲଙ୍କଦ୍ୱାରା ବର୍ଣ୍ଣନା କରାଯାଇଥିଲା ।
ଫେରିଆ ମୋ ସୁନା ଭଉଣୀ, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ହରି ବିଶ୍ୱାଳ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ରଣଜିତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜିନା ସାମଲ । ଜିନା ଏହି କଥାଚିତ୍ର ଜରିଆରେ ପ୍ରଥମ ଥର ପାଇଁ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ମିହିର ଦାସ, ଉଷାସି ମିଶ୍ର, ବବି ମିଶ୍ର, ଦେବୁ ବୋଷ, ଅଶ୍ରୁମୋଚନ ମହାନ୍ତି, ଜୟପ୍ରକାଶ ଦାସ, ଶେଖର ଦତ୍ତ, ପ୍ରଦୀପ ତ୍ରିପାଠୀ, ବ୍ରଜ ସିଂହ, ରୁନୁ ପରିଜା, ହରିହର ମହାପାତ୍ର, ଶ୍ୱେତା ଆଚାର୍ଯ୍ୟ, ମୀନ‌କେତନ ଦାସ, ଉପାସନା, ହରି ପଟ୍ଟନାୟକ, ଅପରାଜିତା ମହାନ୍ତି, ଜୟୀରାମ ସାମଲ, ଗୀତାଞ୍ଜଳୀ କର, ରୁବି, ଲିପ୍ସା, ଅଳକା, ହରିପ୍ରସାଦ ବିଶ୍ୱାଳ, ନିର୍ମଳା ପଟ୍ଟନାୟକ, ଲାଲା ବିରେନ, ବସନ୍ତ ସାମଲ, ଦେବାନନ୍ଦ ପାଠୀ, ଅମୂଲ୍ୟ ପାଲ, କୈଳାଶ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜିନା ସାମଲ ମିହିର ଦାସ ଉଷସୀ ମିଶ୍ର ବବି ମିଶ୍ର ଦେବୁ ବୋଷ ଅଶ୍ରୁମୋଚନ ମହାନ୍ତି ଜୟପ୍ରକାଶ ଦାସ ଶେଖର ଦତ୍ତ ପ୍ରଦୀପ ତ୍ରିପାଠୀ ବ୍ରଜ ସିଂହ ରୁନୁ ପରିଜା ହରିହର ମହାପାତ୍ର ଶ୍ୱେତା ଆଚାର୍ଯ୍ୟ ମୀନକେତନ ଉପାସନା ହରି ପଟ୍ଟନାୟକ ଅପରାଜିତା ମହାନ୍ତି ଜୟୀରାମ ସାମଲ ଗୀତାଞ୍ଜଳୀ କର ରୁବି ଲିପ୍ସା ଅଳକା ହରିପ୍ରସାଦ ବିଶ୍ୱାଳ ନିର୍ମଳା ପଟ୍ଟନାୟକ ଲାଲା ବିରେନ ବସନ୍ତ ସାମଲ ଦେବାନନ୍ଦ ପାଠୀ ଅମୂଲ୍ୟ ପାଲ କୈଳାଶ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦେବବ୍ରତ ମିଶ୍ର । ନିଜାମ୍ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଭୁ କିଶୋର, ଶକ୍ତି ମିଶ୍ର, ପମି, ଶୈଳଭାମା, ଶ୍ରୀନିବାସ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ପୁରସ୍କାର ଏହି ଚଳଚ୍ଚିତ୍ର ପାଇଁ ଜିନା ସାମଲଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।
ବାଲିଅନ୍ତା ଓଡ଼ିଶାର ଖୋର୍ଦ୍ଧା ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା ରାଜଧାନୀ ଭୁବନେଶ୍ୱରଠାରୁ ହାରାହାରି ୧୫ କି.ମି ଦୂରତାରେ ଅବସ୍ଥିତ । ଏହାର ଡାକଘର ପିନ କୋଡ଼ ୭୫୨୧୦୧ । ଏହି ବ୍ଲକରେ ପାଖାପାଖି ୧,୬୧,୦୦୦ ବ୍ୟକ୍ତି ବାସ କରନ୍ତି । ଗ୍ରାମ-ପଞ୍ଚାୟତ ତାଲିକା ବାଲିଅନ୍ତାରେ ଥିବା ଗ୍ରାମ ପଞ୍ଚାୟତଗୁଡ଼ିକର ତାଲିକା ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ନଭେମ୍ବର ବର୍ଷର ୩୧୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୦ତମ  । ବର୍ଷ ଶେଷ ହେବା ପାଇଁ ଆଉ ୪୬ ଦିନ ବାକି ଅଛି ।
ଅର୍ଜୁନ ଚରଣ ହେମ୍ବ୍ରମ, ଓଡ଼ିଶାରେ ଜନ୍ମିତ ଜଣେ ସାନ୍ତାଳି ଭାଷାର କବି । ସାନ୍ତାଳି କବିତା ସଂକଳନ ଚାନ୍ଦ ବୋଙ୍ଗା ନିମନ୍ତେ, ତାଙ୍କୁ ୨୦୧୩ ମ‌ସିହାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଁ ମନୋନୀତ କରାଯାଇଛି । କବି ଅର୍ଜୁନଙ୍କଦ୍ୱାରା ରଚିତ ୮୦ଟି କବିତା ଏହି ସଂକଳନରେ ସ୍ଥାନ ପାଇଛି । କବି ଅର୍ଜୁନ ଚରଣ ହେମ୍ବ୍ରମ ୧୯୫୨ ମସିହାରେ ମୟୁରଭଞ୍ଜର ଦାନ୍ତିଆଠାରେ ଜନ୍ମଗ୍ରହଣ କରିଥିଲେ । ବାଙ୍ଗିରିପୋଷିରୁ ସ୍କୁଲ ଶିକ୍ଷା ସମାପ୍ତ କରି, ସେ ଭୁବନେଶ୍ୱରର ବିଜେବି କଲେଜରୁ ସ୍ନାତକ ତଥା କଟକର ରେଭେନ୍ସା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଶିକ୍ଷା ହାସଲ କରିଥିଲେ । ଭାରତୀୟ ଷ୍ଟେଟ ବ୍ୟାଙ୍କରେ ଚାକିରି କରି, ୨୦୧୨ ମସିହାରେ ଅବସର ଗ୍ରହଣ କରିସାରିଛନ୍ତି ।
ଉତ୍ତର ଭାରତରେ ଲୋକମାନଙ୍କ ଦ୍ୱାରା (ବିଶେଷ କରି ପଞ୍ଜାବ , ହରିୟାଣା ,ଗୁଜରାଟ ଆଦି ଅଞ୍ଚଳରେ ) ପାଦରେ ପିନ୍ଧା ଯାଉଥିବା ଜୋତାକୁ ଆଞ୍ଚଳିକ ଭାଷାରେ ଲୋକମାନେ ଜୁତି ବୋଲି କହିଥାନ୍ତି  । ସାଧାରଣତଃ ଏଗୁଡ଼ିକୁ ପାରମ୍ପରିକ ଢଙ୍ଗରେ ଚମଡା କିମ୍ବା ରବର ଉପରେ ସୁନେଲି ,ରୁପେଲି ରଙ୍ଗର ପତଳା ତାର ଓ ସୂତାରେ ବାନ୍ଧେଣୀ କାମ କରି ବଡ଼ ସୁନ୍ଦର ଭାବରେ ତିଆରି କରାଯାଇଥାଏ । ଭାରତରେ ଏହି ଜୁତିର ବ୍ୟବହାରକୁ କହିଲେ ମୁଖ୍ୟତଃ ପଞ୍ଜାବରେ ଲୋକମାନେ ବ୍ୟବହାର କରୁଥିବା ଜୁତିକୁ ବୁଝାଏ । କିନ୍ତୁ ପଞ୍ଜାବ ଛଡା ଅମୃତସର ଓ ପଟିଆଲା ଅଞ୍ଚଳରେ ମଧ୍ୟ ବିଭିନ୍ନ ପ୍ରକାରର ତଥା ବିଭିନ୍ନ ଢଙ୍ଗର ଓ ଉନ୍ନତ ମନର ଜୁତି ପ୍ରସ୍ତୁତ କରାଯାଇଥାଏ । ସେଠାରେ ଲୋକମାନେ ଜୁତିର ପ୍ରସ୍ତୁତିରେ ବିଭିନ୍ନ ଛୋଟ ମୋଟ ଯନ୍ତ୍ରପାତିର ବ୍ୟବହାର କରିଥାନ୍ତି , କିନ୍ତୁ ଅଧିକାଂଶ କମ ହାତରେ କରାଯାଇଥାଏ । ସେସବୁ ସ୍ଥାନରେ ଅଧିକାଂଶ ଲୋକ ଏହି ଜୁତିର ତିଆରିକୁ ନିଜର କୌଳିକ ବୃତ୍ତି ଭାବରେ ମଧ୍ୟ ଆଦରି ନେଇଛନ୍ତି , ତେଣୁକରି ଏଠାରେ ଏହି ହସ୍ତଶିଳ୍ପର ଉତ୍ପାଦ ଭାବରେ ବହୁଳ ମାତ୍ରାରେ ଓ ଉତ୍ତମ ମାନର ଜୁତି ତିଆରି କରାଯାଇଥାଏ । ଏଗୁଡିକ କାରିଗରମାନଙ୍କଦ୍ୱାରା ଆଞ୍ଚଳିକ ବଜାରରେ ସୁଲଭ ମୂଲ୍ୟରେ ବିକ୍ରି କରାଯାଇଥାଏ ଓ ଦେଶ ବିଦେଶକୁ ମଧ୍ୟ ରପ୍ତାନି କରାଯାଇଥାଏ । ବିଭିନ୍ନ ଅଞ୍ଚଳର ଭିନ୍ନତା ଅନୁସାରେ ସେଠାରେ ବ୍ୟବହୃତ ଜୁତିର ଆକାର ପ୍ରକାରରେ ମଧ୍ୟ ଭିନ୍ନତା ଦେଖା ଦେଇଥାଏ । ଏପରିକି କାରିଗରମାନଙ୍କର ନିଜସ୍ୱ ଢାଞ୍ଚାରେ ତିଆରି ହୋଇଥିବା ଜୁତିଗୁଡିକ ମଧ୍ୟ ବିଭିନ୍ନ ଜାଗାରେ ପ୍ରସିଦ୍ଧି ଲାଭ କରିଛନ୍ତି । ଗଠନ ଓ ବ୍ୟବହାର ଅନୁଯାୟୀ ଉଭୟ ପୁରୁଷ ଓ ମହିଳା ମାନଙ୍କ ପାଇଁ ଅଲଗା ଅଲଗା ପ୍ରକାରର ଜୁତି ତିଆରି କରାଯାଇଥାଏ । ଉଭୟ ପ୍ରକାରର ଜୁତିର ତଳ ଭାଗ ସମତଳ ହୋଇଥାଏ । କିନ୍ତୁ ମହିଳା ମାନଙ୍କ ପାଇଁ ବ୍ୟବହୃତ ଜୁତିର ଅଗ୍ରଭାଗ ଅପେକ୍ଷା ପୁରୁଷ ମାନଙ୍କ ଜୁତିର ଅଗ୍ରଭାଗ ଟିକେ ଅଧିକା ଉପରକୁ ଉଠିକରି କିମ୍ବା ବଙ୍କା ହୋଇ ରହିଥାଏ ।
ମହୁଁଗାଓଁ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ଇନ୍ଦୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମହୁଁଗାଓଁ ସହରର ମୋଟ ଜନସଂଖ୍ୟା ୨୦୫୨୧ ଅଟେ । ସେଥି ମଧ୍ୟରୁ ୫୩.୫୫% ଜଣ ପରୁଷ ହୋଇଥିବା ବେଳେ ୪୬.୪୫% ଜଣ ନାରୀ ଅଟନ୍ତି । ମହୁଁଗାଓଁର ସାକ୍ଷରତା ହାର ୬୮.୨୨% ଅଟେ । ଏହା ଜାତୀୟ ହାରଠାରୁ ୩.୩୮% ପ୍ରତିଶତ କମ ଅଟେ । ସେଥିରୁ ୪୦.୪୯% ପ୍ରତିଶତ ପୁରୁଷ ଓ ୨୭.୭୪% ନାରୀ ଅଟନ୍ତି । ୧୬.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମହୁଁଗାଓଁର ସରକାରୀ ଭାଷା ଅଟେ ।
ୟସ୍ମିନ ଲାରୀ‌  ଜନ୍ମ: ୧୯୪୧; ଉର୍ଦ୍ଦୁ:     ପାକିସ୍ଥାନର ପ୍ରଥମ ମହିଳା ଶିଳ୍ପକାର ଅଟନ୍ତି । ସ୍ଥାପତ୍ୟ ଏବଂ ସାମାଜିକ ନ୍ୟାୟ ସହିତ ଜଡ଼ିତ ହେବାପାଇଁ ସେ ବେଶ ଜଣାଶୁଣା । ତାଙ୍କୁ ୨୦୧୬ ମସିହାରେ ସମ୍ମାନଜନକ ଫୁକୁଓକୋ ପୁରସ୍କାରରେ ସମ୍ମାନିତ କରାଯାଇଥିଲା । ପ୍ରାରମ୍ଭିକ ଜୀବନ ୟସ୍ମିନ ଲାରୀ ୧୯୪୧ ମସିହାରେ ଡେରା ଗାଜୀ ଖାନ ସହରରେ ଜନ୍ମଗ୍ରହଣ କରିଥିଲେ ଏବଂ ସେ ପ୍ରଥମ ବର୍ଷ ଲାହୋରରେ ଏବଂ ଆଖପାଖରେ ଇରାକ ନାମକ ଏକ ପ୍ରସିଦ୍ଧ ପରିବାରରେ ବିତାଇଥିଲେ । ତାଙ୍କ ପିତା ଜାଫରୁଲ ଅହସାନ, ଆଇସିଏସ ଅଧିକାରୀ ଲାହୋର ଏବଂ ଅନ୍ୟାନ୍ୟ ସହରରେ ପ୍ରମୁଖ ବିକାଶମୂଳକ ପ୍ରକଳ୍ପରେ କାର୍ଯ୍ୟ କରୁଥିଲେ , ଯାହା ମାଧ୍ୟମରେ ଲାରୀ ସ୍ଥାପତ୍ୟର ସମ୍ମୁଖୀନ ହୋଇଥିଲେ ମ ତାଙ୍କ ଭଉଣୀ ନାସରିନ ଜଲିଲ ଜଣେ ପାକିସ୍ଥାନୀ ରାଜନେତା । ଯେତେବେଳେ ତାଙ୍କୁ ୧୫ ବର୍ଷ ହୋଇଥିଲା, ସେ ପ୍ରଥମେ ପାକିସ୍ଥାନ ଛାଡି ନିଜ ପରିବାର ସହିତ ଲଣ୍ଡନ ଯାଇଥିଲେ । ପୁରସ୍କାର ୨୦୦୨ ମସିହାରେ ହେରିଟେଜ ଫାଉଣ୍ଡେସନରେ ସାଂସ୍କୃତିକ ତଥା ଐତିହାସିକ ସଂରକ୍ଷଣ ପାଇଁ ପ୍ରୟାସ ଏବଂ ଫଳାଫଳ ପାଇଁ ମିଳିତ ଜାତିସଂଘରୁ . ମାନ୍ୟତା ପୁରସ୍କାର ଗ୍ରହଣ କରିଥିଲେ । ୨୦୦୬ ମସିହାରେ ସ୍ଥାପତ୍ୟ ବୃତ୍ତି ଦେଶର ଐତିହାସିକ ସ୍ଥାନଗୁଡିକର ଐତିହ୍ୟ ସଂରକ୍ଷଣ ପାଇଁ ପାକିସ୍ଥାନ ସରକାରଙ୍କଦ୍ୱାରା ସର୍ବୋଚ୍ଚ ନାଗରିକ ପୁରସ୍କାର ମଧ୍ୟରୁ ଲାରୀଙ୍କୁ ସୀତାରା-ଇ-ଇମିତିଆଜ୍ ପ୍ରଦାନ କରାଯାଇଥିଲା । ୨୦୧୧ ମସିହାରେ ସେ ପାକିସ୍ଥାନୀ  "ପ୍ରଥମ ୱାଣ୍ଡର ମହିଳା ଅଫ୍ ଦି ଇୟର ପୁରସ୍କାର"  ପାଇଥିଲେ । ୨୦୧୬ ମସିହାରେ ସେ କଳା ଏବଂ ସଂସ୍କୃତି ପାଇଁ ଫୁକୁକା ପୁରସ୍କାର ଗ୍ରହଣ କରିଥିଲେ ।